
转讜住驻讜转



 讜驻讜住拽讬谉 注诇 砖注专 砖讘砖讜拽 讗注''驻 砖讗讬谉 诇讜. 驻''讛 讜讗''转 诪转谞讬' 讛讬讗 讬爪讗 讛砖注专 驻讜住拽讬谉 讗讬讻讗 诇诪''讚 讗讬谉 驻讜住拽讬谉 注诇 砖注专 砖讘砖讜拽 讜诪讜拽讬 诇讛 诇诪转谞讬' 讘讗讻诇讘讗讬 讜讗专讘讬 讜诇讗 讛讬讛 诇讜 诇驻专砖 讻谉 讚讗驻讬诇讜 诇专' 讬讜讞谞谉 讚讗诪专 诇拽诪谉 讗讬谉 驻讜住拽讬谉 注诇 砖注专 砖讘砖讜拽 诪讜讚讛 讚诇讗 讘注讬谞谉 转专注讗 讚诪砖讬讱 讻讜诇讬 讛讗讬 讻诪讜 讗讻诇讘讗讬 讜讗专讘讬 讜诇讗 讘注讬 讗诇讗 讻讚讜专诪讜住 讜诇讗 讗诪专 专' 讬讜讞谞谉 讚讗讬谉 驻讜住拽讬谉 讗诇讗 讘砖讜拽 砖诇 注讬讬专讜转 讜讗''转 讜讛讬讻讬 砖诪注讬谞谉 诪专' 讬谞讗讬 讚驻讜住拽 注诇 砖讜拽 砖诇 注讬讬专讜转 讜诇讗 讘注讬谞谉 讚讜专诪讜住 讜讬''诇 讚讛讻讬 讚讬讬拽 诪讚讗诪专 专讘讬 讬谞讗讬 诪讛 诇讬 讛谉 诪讛 诇讬 讚诪讬讛谉 讜讬讻讜诇 诇驻专讜注 诇讜 讚诪讬诐 讻诪讜 砖讬讻讜诇 诇驻专讜注 诇讜 讞讟讬谉 诪砖讜诐 讚诪谉 讛讞讟讬谉 讬讻讜诇 诇诪爪讜讗 讚诪讬诐 讛''谞 驻讜住拽讬谉 讗驻讬诇讜 注诇 砖讜拽 砖诇 注讬讬专讜转 讚讬讜转专 讬讝讚诪谉 诇讘注诇 讛诪注讜转 诇拽谞讜转 讞讟讬谉 讗驻讬' 讘砖讜拽 砖诇 注讬讬专讜转 诪诪讛 砖讬讝讚诪谉 诇讘注诇 讞讟讬谉 诇诪讻讜专 讗驻讬诇讜 讘砖讜拽 砖诇 讗讻诇讘讗讬 讜讗专讘讬: 讜讗诪专 诇讬讛 讬讛讬讘谞讗 诇讱 讞诪砖讛 讘讝讜讝讗. 驻讬' 诇讝诪谉 驻诇讜谞讬 讗讬转谞讛讜 砖专讬 诇讬转谞讛讜 讗住讜专 讗讘诇 讚' 讘讝讜讝讗 砖专讬 诇驻住讜拽 讻讬讜谉 砖讻谉 讛砖注专 讚驻讜住拽讬谉 注诇 砖注专 砖讘砖讜拽 讜讗''转 讗诪讗讬 讗住讜专 诇驻住讜拽 讞诪砖讛 讘讝讜讝讗 诪讗讬 砖谞讗 诪讟专砖讗 讚专讘 谞讞诪谉 讙讜驻讬讛 讗诪专 诇拽诪谉 (讚祝 住讛.) 讟专砖讗 砖专讬 诇诪讻讜专 住讞讜专讛 讘讛诪转谞讛 讘讬讜转专 诪讚诪讬讛 讜讘诇讘讚 砖诇讗 讬驻专砖 [诇讜] 讗诐 诪注讻砖讬讜 讘驻讞讜转 讜讬''诇 讻讬讜谉 讚讗讝诇讬 讛讻讗 讚' 讘讝讜讝讗 讛讜讬 讻讗讬诇讜 驻讬专砖 讗诐 诪注讻砖讬讜 讘驻讞讜转 讜讗诐 诇讝诪谉 驻诇讜谞讬 讘讬讜转专 讜诇驻讬 讝讛 诇讗 砖专讬 专''谞 诇拽诪谉 讟专砖讗 讗诇讗 讘讚讘专 砖讗讬谉 砖讜诪转讜 讬讚讜注 讻讙讜谉 驻专讛 讗讜 讟诇讬转 讗讘诇 驻讬专讜转 讗诐 讬爪讗 讛砖注专 讗住讜专 诇注砖讜转 诪讛谉 讟专砖讗: 诪讛讜 讚转讬诪讗 讻注讚 砖讬讘讗 讘谞讬 讚诪讬 拽诪''诇. 讜讗''转 讜讛讗 专讘 谞讞诪谉 驻住拽 诇拽诪谉 讘砖讬诇讛讬 驻讬专拽讬谉 (讚祝 注讛.) 讻讛诇诇 讚讗住专 注讚 砖讬讘讗 讘谞讬 讜讬''诇 讚讜讚讗讬 讚专讱 讛诇讜讗讛 讗住讜专 讗驻讬诇讜 住讗讛 讘住讗讛 讗讘诇 讚专讱 诪拽讞 讜诪诪讻专 讻讬 讛讻讗 砖专讬 讗驻讬' 讛' 讘讗专讘注 讚讗讬 诇讗讜 讛讻讬 转拽砖讛 讚讗驻讬诇讜 专讘谞谉 诇拽诪谉 诇讗 砖专讜 讗诇讗 住讗讛 讘住讗讛 讗讘诇 住讗讛 讘住讗转讬诐 诇讗 讗诇讗 讻讚驻专讬砖讬转 讚讚专讱 诪拽讞 讜诪诪讻专 砖专讬 讟驻讬 讞诪砖 讘讗专讘注 诪讚专讱 讛诇讜讗讛 讗驻讬诇讜 住讗讛 讘住讗讛 讚讛讻讬 砖专讬 诇讻''注 讜讗''转 讚讟驻讬 讛''诇 诇讗转讜讬讬 讛讻讗 讚驻讜住拽 注诇 讛讙讚讬砖 讚讚诪讬讗 讟驻讬 讚讛讜讬 诪拽讞 讜诪诪讻专 讜讬''诇 讚驻讜住拽 注诪讜 注诇 讛讙讚讬砖 诇讗 砖专讬谞谉 讗诇讗 诇驻住讜拽 注诪讜 讘砖注专 诇拽讜讟讜转 讗讘诇 诇驻住讜拽 砖讜讬 砖讬转讗 讘讞诪砖讗 诇讗 讻讬讜谉 讚讗讻转讬 诇讬转 诇讬讛 砖注讚讬讬谉 爪专讬讱 转讬拽讜谉 讜讗讬 诪讜讝讬诇 讙讘讬讛 讻讜诇讬 讛讗讬 诪讞讝讬 讻讗讙专 谞讟专 讗讘诇 讻砖讬砖 诇讜 诪讝讜诪谉 讘注讬谉 讗诇讗 砖诪讞讜住专 讘讬讗转 讘谞讜 讗讜 讛讘讗转 诪驻转讞 诪讜转专 讗驻讬诇讜 砖讜讬 讞诪砖讗 讘讗专讘注 讜讛''拽 谞注砖讛 讻注讚 砖讬讘讗 讘谞讬 讜砖专讬 讛讻讗 诇讻''注 讻讚砖专讬 讛转诐 诇专讘谞谉: 

专诪讘"谉

讛讗 讚讗诪专讬' 诪讛 诇讬 讚诪讬讛谉 诪讛 诇讬 讛谉 谞诪讬 讗诪专讬' 讜驻讜住拽讬谉 注诇 砖注专 砖讘砖讜拽 讜讗注"驻 砖讗讬谉 诇讜. 讻讱 驻讬专讜砖讜: 谞讜转谉 讗讚诐 诇讞讘讬专讜 讻讜专 讞讟讬诐 注诇 砖注专 砖讘砖讜拽 讗讜 讘砖讜讬讜 讜讗注"驻 砖诇讗 讬爪讗 讛砖注专 诇讞讟讬诐 讜驻讜住拽 注诪讜 诇转转 诇讜 讘讗讜转谉 讞讟讬诐 讬讬谉 讜讗注"驻 砖讗讬谉 诇讜 讬讬谉 讚诪讛 诇讬 讚诪讬 讞讟讬诐 诪讛 诇讬 讞讟讬诐 注爪诪诐 讻讬讜谉 砖讬爪讗 讛砖注专 砖诇讗 转注诇讛 注诐 讚注转讱 诇讜诪专 讻讬 讗诪讜专 专讘谞谉 驻讜住拽讬诐 讛"诪 讘砖谞讜转谉 诇讜 诪注讜转 砖讛讜讗 讬讻讜诇 诇讬拽讞 讘讛诐 驻讬专讜转, 讗讘诇 讻讗谉 砖谞转谉 诇讜 讞讟讬诐 诇讗, 讗"谞 诪砖讜诐 讚诇讗 讬爪讗 讛砖注专 诇讞讟讬诐 讗注"驻 砖讛谉 砖讜讬谉 讘讻讚讬 讚诪讬 讛讬讬谉 砖讛讜讗 砖讜讛 讘砖讜拽 讗讬诪讗 讗住讜专 拽诪"诇 讚讻讬讜谉 砖讬爪讗 讛砖注专 讜讝讛 谞讜转谉 诇讜 驻讬专讜转 讻诪讬 砖谞讜转谉 诇讜 讚诪讬诐 讚诪讜 讜讛讬讬谞讜 讚讗拽砖讬' 讗讬谉 诇讜 讗住讜专 讜讗注"驻 砖讻讘专 谞转讞讬讬讘 诇讬转谉 诇讜 讞讟讬诐 讗诇诪讗 驻讬专讜转 讘驻讬专讜转 讗住讜专 讜诪驻专拽讬' 讛转诐 讛诇讜讗讛 讛讻讗 讝讘讬谞讬.
讜专砖"讬 讝"诇 驻讬专砖 诪讛 诇讬 讚诪讬讛谉 砖诇 诪注讜转 砖讛谉 讛驻讬专讜转 诪讛 诇讬 讛谉 注爪诪谉, 讻讬讜谉 砖讬爪讗 讛砖注专 讻诪讬 砖讬砖 诇讜 驻讬专讜转 讛讜讗 砖诇讗 转讗诪专 讟注诪讗 诪讗讬 讗诪讜专 专讘谞谉 讬爪讗 讛砖注专 驻讜住拽讬诐 诪砖讜诐 讚诪住转诪讗 诇讗 讬转讬讬拽专讜 注讚 砖讬驻专注 讝讛 诪讛 砖诇拽讞 讛诇讛 诪诪谞讜 讜诇讗 诪砖讻讞转 谞讛 讗诇讗 讘讗讻诇讘讗讬 讜讗专讘讬 讚诪砖讱 转专注讬讬讛讜 拽诪"诇 讚讟注诪讗 诪砖讜诐 讚讻讬讜谉 砖讬爪讗 讛砖注专 讻诪讬 砖讬砖 诇讜 驻讬专讜转 讛讜讗 讛讬诇讻讱 讗驻讬诇讜 注诇 砖注专 砖讘砖讜拽 驻讜住拽讬谉 讜诪讬讛讜 注诇 砖讜拽 砖诇 注讬讬专讜转 讻讬讜谉 讚诇讗 拽讘讬注 讻诇诇 讗讬谉 驻讜住拽讬诐 讚诇讬讻讗 诇诪讬诪专 讗讬 讘注讬 讝讘讬谉 讚讗讚讗讝讬诇 讜讗转讬 讗讬讞诇祝 诇讬讛 转专注讗 砖讗讬谉 讗讚诐 讟讜专讞 诇讬拽讞 诪讬讚, 讝讛讜 转讜专祝 驻专砖"讬讝"诇 讜讙诐 谞讻讜谉 讛讜讗:



讗讬 讘讻讚讬 砖讛讚注转 讟讜注讛 讞讬讬讘 诇讗讛讚讜专讬 讜讗讬 诇讗 诪转谞讛 讘注诇诪讗 讛讜讗 讚讬讛讬讘 诇讬讛. 讗讬讻讗 讚讗诪专讬 讗转讬讗 讛讗 诪讬诇转讗 讻讬 讛讗 讚讗诪专讬谞谉 讘驻专拽 讛住驻讬谞讛 (讘"讘 注"讞 注"讗) 讜讗讬讘注讬转 讗讬诪讗 讻讬 讗诪专讬谞谉 讘讬讟讜诇 诪拽讞 讘讻讚讬 砖讛讚注转 讟讜注讛 讗讘诇 讘讻讚讬 砖讗讬谉 讛讚注转 讟讜注讛 诪转谞讛 讛讬讗 讜砖"诪 诪讛讗 讚专讘 谞讞诪谉 讚讛讻讬 讛讬诇讻转讗 讜诇讬转讗 诇诪讗讬 讚诪驻专拽讬谞谉 讛转诐 诪讗讬 讗讬谉 讛讚诪讬诐 专讗讬讛 谞诪讬 讘讬讟讜诇 诪拽讞. 讜讗讬讘专讗 讛讻讬 讛讜讗 讚拽讬"诇 讻讬 讛讛讬' 诇讬砖谞' 讚讗诪专讬' 讜讗讬讘注讬' 讗讬诪' 讜拽讬"诇 讛讬诇讻转' 讻驻讬专讜拽' 讘转专' 讜讝讛 转诇诪讜' 注专讜讱 讘讬讚讬谞讜 诪驻讬 专讘讜转讬谞讜 讛讙讗讜谞讬诐 讗诇讗 诪讬讛讜 讝讜 讗讬谞讛 专讗讬讛 讚讛转诐 讘诪拽' 讜诪诪讻' 讗讬讻讗 诇诪讬转诇讗 讚讬诇诪讗 讟注讛 讗讬 谞诪讬 住讘专 讬讛讬讘谞讗 诇讬诐 讟驻讬 诪砖讜诐 讚爪专讬讱 诇讬 爪诪讚 讛砖转讗 讜转讘注谞讗 诇讬讛 讘讚讬谞讗 讻注讜讘讚讗 讚讻讬驻讬 讜讜专砖讻讬 讗讘诇 讛讻讗 诇讬讻讗 诇诪讬转诇讗.
讜诪讬讛讜 拽砖讬讗 诇讬 讻讬讜谉 讚讗诪专转 讚讘讻讚讬 砖讗讬谉 讛讚注转 讟讜注讛 诇讗 讗诪专讬' 讘讬讟讜诇 诪拽讞 讗诇讗 诪讞讬诇讛 讛讜讬讗 诪讗讬 讛讗讬 讚讗诪专讬谞谉 驻专拽 讛讝讛讘 讜注讚 讻诪讛 注讚 讻讚讬 讚诪讬讛谉 讻诇讜诪专 讚诇专' 讬讛讜讚' 讗讬谉 诇讛诐 讘讬讟讜诇 诪拽讞 注讚 讻讚讬 讚诪讬讛谉 讜诇专讘谞谉 讚讗诪专讬 讬砖 诇讛诐 讗讜谞讗讛 诪砖转讜' 讜注讚 讻讚讬 讚诪讬讛谉 讘讬讟讜诇 诪拽讞 讜讛讗 讘讻讚讬 砖讗讬谉 讛讚注' 讟讜注讛 讛讬讗 讜讝讜 讗讬谞讛 拽讜砖讬讗 讻诇诇 砖讬"诇 诇专' 讬讛讜讚讛 讗讬谉 诇讜 讗讜谞讗讛 注讚 讻讚讬 讚诪讬讛谉 讜讘讬讜转专 讬砖 诇讛诐 讗讜谞讗讛 讚诇讬转 诇讬讛 诇专' 讬讛讜讚讛 诪讞讬诇' 讜诇专讘谞谉 诪砖转讜转 注讚 讻讚讬 砖讛讚注' 讟讜注讛 讬砖 诇讛诐 讗讜谞讗' 讜讘"诪 讗讘诇 讬转专 诪讻讗谉 讛讜讬讗 诪讞讬诇讛 讜诪讬讛讜 讜讚讗讬 讗讬谉 讗讜诪专讬诐 讘讚讘专讬诐 讗诇讜 讝讜 讚讜诪讛 诇讝讜 讚讗讬讻讗 讗讬谞砖讬 讚诇讗 驻拽讬注讬 讜讗讬讻讗 诪讬诇讬 讚诇讗 驻拽讬注讬 讘讛讜 讻诇讛讜 讗讬谞砖讬 讜讗讬讻' 讝讬诪谞讬 谞诪讬 讚诇讗 驻拽讬注讬 讗讬谞砖讬 讘诪讬讚讬 讻讙讜谉 砖讛讬讜 讘讬讜拽专 讜注讻砖讜 讛讜讝诇讜 讜讝讛 讗讬谞讜 讬讜讚注 讜讛讻诇 诇驻讬 诪专讗讬转 注讬谞讬 讛讚讬讬谞讬诐 讛讬诇讻讱 讗驻讬' 讘讻讚讬 讚诪讬讛谉 诪砖讻讞转 诇讛 诇专讘谞谉 讘讬讟讜诇 讻讙讜谉 讚讗讬讻讗 诇诪讬转诇讬 讘讟注讜转讗 讜讛讚讘专 谞讬转谉 诇砖讬注讜专讬谉 讜谞诪住专 诇讞讻诪讬诐:





讛诪讗讬专讬

讻砖诐 砖讘讬讗专谞讜 讘诪讜爪讬讗 诪注讜转 注诇 讛驻讬专讜转 讻砖讬爪讗 讛砖注专 砖诪讜转专 讜讗驻讬诇讜 讛讜拽专讜 讜砖诇讗 住讜祝 讚讘专 砖诪拽讘诇 讛诐 注爪诪谉 讗诇讗 讗祝 讚诪讬讛诐 讜讻砖注专 砖诇 注讻砖讜 讜讛讜讗 砖讗诪专讜 诪讛 诇讬 讛诐 诪讛 诇讬 讚诪讬讛诐 讻讱 讗讜诪专讬谉 注诇 讚专讱 讝讛 诪讛 诇讬 讚诪讬讛诐 诪讛 诇讬 讛诐 讜讚讘专 讝讛 驻专砖讜讛讜 诪拽爪转 讙讗讜谞讬诐 砖讗诪专 诇讞讘专讜 讛诇讜谞讬 砖诇砖讬诐 讚讬谞专讬谉 讜讗谞讬 讗转谉 诇讱 讘讙专谉 讞讟讬诐 讘砖诇砖讬诐 讚讬谞专讬谉 诇砖注专 砖诇 注讻砖讜 讜讗诪专 诇讜 诪注讜转 讗讬谉 诇讬 驻讬专讜转 讬砖 诇讬 讛专讬 诇讱 讞讟讬诐 讘砖诇砖讬诐 讚讬谞专讬谉 讜诪讻专谉 讜诇讙专谉 转转谉 诇讬 讞讟讬诐 讘砖诇砖讬诐 讚讬谞专讬谉 谞转谉 诇讜 砖诇砖讬诐 住讗讬谉 讘砖诇砖讬诐 讚讬谞专讬谉 住讗讛 讘讚讬谞专 讜讛讜讗 砖注专 砖诇 注讻砖讜 讛讙讬注 诇讙专谉 讛讜讝诇讜 讜注诪讚讜 砖谞讬 住讗讬谉 讘讚讬谞专 讜谞转讞讬讬讘 诇讜 砖砖讬诐 住讗讬谉 砖讛专讬 讞讟讬诐 讘砖诇砖讬诐 讚讬谞专讬谉 讛转谞讛 砖诪讗 转讗诪专 讛讜讗讬诇 讜讞讟讬诐 讛讜讗 谞讜讟诇 谞专讗讛 讻专讘讬转 砖砖诇砖讬诐 讛诇讜讛 讜砖砖讬诐 讛讜讗 谞讜讟诇 讜诇讗 讬驻专注 讗诇讗 讘讚诪讬诐 讘讗 诇诇诪讚 诪讛 诇讬 讚诪讬讛诐 诪讛 诇讬 讛诐 讜讙讚讜诇讬 讛诪驻专砖讬诐 驻讬专砖讜 诪讛 诇讬 讚诪讬讛诐 诪讛 诇讬 讛诐 讻诇讜诪专 讗注"驻 砖诇讗 谞转谉 诇讜 诪注讜转 转讞诇讛 讗诇讗 讞讟讬诐 讻砖注专 讛砖讜拽 驻讜住拽 注诇 讛讬讬谉 讻砖注专 讛砖讜拽 讻讗诇讜 谞转谉 诇讜 诪注讜转 讗注"驻 砖讗讬谉 诇讜 讜讛讜讗 砖讛拽砖讛 讘讻诇谉 讗诐 讬砖 诇讜 诪讜转专 讗诇诪讗 讻诇 驻讬专讜转 讘驻讬专讜转 爪专讬讱 砖讬讛讜 诇讜 讞诇讜驻讬讛谉 讜转讬专抓 砖讘讗讜转讛 砖讗诪专讜 讬砖 诇讜 诪讜转专 讛诇讜讗讛 讛讬转讛 诇讻转讞诇讛 讜讻诪讜 砖讗诪专讜 讛讬讛 谞讜砖讛 讜讻讜' 讗讘诇 讝讜 讘注谞讬谉 诪讻专 讛讜讗 讜讛拽砖讛 注诇 住转诐 诪砖谞转谞讜 讛讬讗讱 驻讜住拽讬谉 注诇 砖注专 砖讘砖讜拽 讜砖诇讗 讬转谉 讬讜转专 讜讛诇讗 讗诐 诇拽讞 讘砖讜拽 注诇 讬讚讬 住驻住专 讛讬讛 拽讜谞讛 讜讛讬讛 爪专讬讱 诇驻专注讜 讜转讬专抓 砖讻诪讛 讘谞讬 讗讚诐 拽讜谞讬谉 砖诇讗 注诇 讬讚讬 住专住讜专 讜讻诇 砖讬砖 诇讜 诪注讜转 诪讜爪讗 诇拽谞讜转 讘诇讗 住专住讜专 讜讻诪讜 砖讗讜诪专讬诐 讘诪砖诇 讛讚讬讜讟 讝讜讝讬 讚讗讬谞讬砖 讗讬谞讜谉 注讘讚讬谉 住驻住讬专讜转讬讛 讜诇诪讚转 诪"诪 砖讛诇讜拽讞 驻讜专注 砖讻专 讛住专住讜专 讗讜 砖诪讗 讘讬谉 讛诇讜拽讞 讜讛诪讜讻专:

讬砖 诪讬 砖诪驻专砖讛 注诇 诪讛 砖讘讬讗专谞讜 砖讗诐 讬爪讗 讛砖注专 驻讜住拽讬谉 注诇 讛驻讬专讜转 讗注"驻 砖讗讬谉 诇讜 讜讗诐 诇讗 讬爪讗 讗讬谉 驻讜住拽讬谉 讗讗"讻 讬砖 诇讜 讛讗 讬砖 诇讜 驻讜住拽讬谉 讗注"驻 砖讗讬谞讜 诪讜砖讱 讜讘讗 讜诇诪讚 砖讗诐 讗讬谉 诇讜 驻讬专讜转 讛讜讗讬诇 讜讬砖 诇讜 讚诪讬 驻讬专讜转 驻讜住拽讬谉 讗注"驻 砖诇讗 讬爪讗 讛砖注专 讜诪讛 砖讗诪专 讜驻讜住拽讬谉 注诇 砖注专 砖讘砖讜拽 讗注"驻 砖讗讬谉 诇讜 诇砖讟转 驻专讜砖讬诐 讗诇讜 注谞讬谉 讗讞专 讛讜讗 讜讝讛 砖讛拽砖讛 诪讜讗讬谉 诇讜 讗住讜专 驻讬' 讗讬谉 诇讜 驻讬专讜转 讗注"驻 砖讬砖 诇讜 诪注讜转 讜注讬拽专 讛讚讘专讬诐 讻驻讬专讜砖 专讗砖讜谉:

讻诇诇 讙讚讜诇 砖讘专讘讬转 讻诇 讗讙专 谞讟专 诇讬 讗住讜专 驻讬' 讻诇 砖讻专 讜专讬讜讞 讛讘讗 讘砖讘讬诇 讛诪转谞转 诪注讜转 讗讜 讛拽讚诪转谉 讻讙讜谉 砖讗讬谉 讛诪拽讞 注讻砖讜 讘讬讚 讛诪讜讻专 讜诪讜讝讬诇 诪拽讞讜 讘讛拽讚诪转 讛诪注讜转 讗讜 砖诇讜拽讞 讜讗讬谉 讘讬讚讜 诪注讜转 讜诪讬讬拽专 诪拽讞讜 讘砖讘讬诇 讛诪转谞转 讛诪注讜转 讗住讜专 讜讗诐 讛讬讛 讛诪拽讞 讘讬讚讜 讗注"驻 砖讘讛拽讚诪转 讛诪注讜转 诪讜讻专讜 讘驻讞讜转 讬砖 诇讜诪专 讗讜讝讜诇讬 讛讜讗 讚拽讗 诪讜讝讬诇 讙讘讬讛 讛讗 讻诇 砖讗讬谉 讘讬讚讜 讗住讜专 诪注转讛 诇讗 讗诪专讜 砖驻讜住拽讬谉 注诇 讛驻讬专讜转 诪砖讬爪讗 讛砖注专 讗注"驻 砖讗讬谉 诇讜 讗诇讗 砖谞讜转谉 诇讜 讻驻讬 讛砖注专 讗讘诇 讗诐 讛讜讝讬诇 诇讜 讘讛拽讚诪转 讛诪注讜转 讛专讬 讬砖 讻讗谉 讗讙专 谞讟专 诇讬 讜诪讻诇 诪拽讜诐 讗诐 讛讬讜 讘讬讚讜 讛专讬 诪讝讻讛讜 驻讬专讜转 讗诇讜 诪注讻砖讜 讜讗讬谉 讻讗谉 讛诪转谞讛 讜讗诐 讛讜讝讬诇 诪拽讞讜 讬讜讝讬诇 讜讗谞讜 讗讬谉 诇谞讜 诪注转讛 驻住拽 诇讜 诪注讜转 注诇 讞诇讜转 砖诇 砖注讜讛 讜注专讱 砖诇讛诐 讘注讬专 讗专讘注讛 讞诇讜转 诇讚讬谞专 讜讗诪专 驻住讜拽 诇讬 诪注讜转 注诇讬讛诐 讜讗谞讬 讗转谉 诇讱 讞诪砖讛 诇讚讬谞专 讗诐 讬砖谞谉 讘讬讚讜 讗注"驻 砖讗讬谞谉 讘注讬专 讗讜 砖讛诐 讘讬讚 讘谞讜 讜讗讬谞讜 讻讗谉 讜爪专讬讱 诇讛诪转讬谉 注讚 砖讬讘讗 讗讜 砖谞住讙专 砖注专 讘讬转讜 讜讗讘讚 讛诪驻转讞 讜爪专讬讱 诇讛诪转讬谉 注讚 砖讬诪爪讗 诪讜转专 讜讗诐 讗讬谉 讞诇讜转 砖注讜讛 讘讬讚讜 砖诇 讝讛 讗住讜专 讜讗驻讬诇讜 讛讬讛 诇讜 讞谞讜谞讬 讘注讬专 砖诪拽讬驻讜 诪讛 砖讛讜讗 专讜爪讛 讜讗驻砖专 诇讜 诇讬讟诇诐 诪诪谞讜 讛讜讗讬诇 讜诪讻诇 诪拽讜诐 诇讗 谞讟诇诐 注讚讬谉 讗住讜专 讜讝讛讜 注谞讬谉 诪讛 砖讗诪专讜 讻讗谉 讚讗讬转 诇讬讛 讗砖专讗讬 讘诪转讗 讜讬砖 诪驻专砖讬诐 讘讜 砖讗祝 讛讜讗 驻住拽 注诇 讗讜转诐 讛讚讘专讬诐 诇讗讞专讬诐 砖诇 讗讜转讛 讛注讬专 讜诇诪讚 砖讗注"驻 砖讗讞专讬诐 讞讬讬讘讬诐 诇讜 讗讬谉 讝讛 拽专讜讬 讬砖 诇讜 讜谞专讗讬谉 讛讚讘专讬诐:



讙讚讜诇讬 讛诪驻专砖讬诐 讻转讘讜 砖讗驻讬诇讜 驻住拽 讻砖注专 砖讘砖讜拽 砖诪讜讻专 讗注"驻 砖讗讬谉 诇讜 讗讜 砖讛诇讜讛讜 住讗讛 讘住讗讛 讜讬砖 诇讜 讗诐 讛讝讻讬专 讻诇诇 砖讻专 讛诪转谞讛 讗住讜专:





砖讬讟讛 诪拽讜讘爪转

讜讛讗 讘注讬 诇诪讬转讘 讝讜讝讗 诇住驻住讬专讗. 驻讬专讜砖 讗诪转谞讬转讬谉 拽驻专讬讱 讛讬讗讱 驻讜住拽讬诐 注诇 砖注专 砖讘砖讜拽 讜诇讗 讬转谉 诇讜 讬讜转专 讜讛诇讗 讗诐 讛讬讛 拽讜谞讛 讘砖讜拽 注诇 讬讚讬 住驻住专 讛讬讛 拽讜谞讛 讜讘注讬 诇诪讬转讘 诇讬讛 讝讜讝讗 讜谞专讗讛 讻讬 讛拽讜谞讛 谞讜转谉 讝讜讝 诇住驻住专 讜诇讗 讛诪讜讻专. 专讘 讗砖讬 讗诪专 讝讜讝讬 讚讗讬谞讬砖 讗讬谞讜谉 注讘讚讬 住驻住专讜转讬讛. 讻诇讜诪专 讛专讘讛 讘谞讬 讗讚诐 拽讜谞讬诐 讘砖讜拽 讘诇讗 住驻住专 讜诪讬 砖讬砖 诇讜 诪注讜转 讬诪爪讗 驻讬专讜转 砖诇讗 注诇 讬讚讬 住驻住专. 讛专讗讘"讚. 


讻转讘 讛专讗"砖. 诪讚讘专讬讛诐 诇诪讚谞讜 砖讗讬谉 诇诇讜拽讞 诇讛砖转讻专 讻诇讜诐 讘拽谞讬讛 讝讜 诇驻讬讻讱 谞专讗讛 诇讬 砖诪谞讻讛 诇讜 讛讞住专讜谞讜转 砖讛讬转讛 讛转讘讜讗讛 讞住专讛 讗诐 讛讬转讛 讘讘讬转讜 讘砖注转 驻住讬拽讛 注讚 砖注转 驻专注讜谉 诇驻讬 讛讝诪谉 诇驻讬 讛诪讚讛 讻讚转谞谉 诇注讬诇 驻专拽 讛诪驻拽讬讚 注讚 讻讗谉. 讜讚讘专 转讬诪讛 讛讜讗 讗诐 讗讬转讗 讻讚讘专讬讜 讗讬讱 诇讗 讛讜讝讻专 讚讘专 讝讛 讘转诇诪讜讚. 讜讗驻砖专 诇讬 诇讜诪专 讚讚讘专 讝讛 诇讗 诪讬谞讻专 诇驻讬讻讱 诇讗 讙讝专讜 讘讜 专讘谞谉. 注讜讚 讗驻砖专 诇讜诪专 讚讘诪讬讚讬 讚诇讗 驻住讬讚 诪讜讻专 诇讗 讙讝讜专 讜讘讝讜讝讬 讚住驻住讬专讗 驻住讬讚 诪讜讻专 讚讗驻砖专 诇讛讝讚诪谉 讗讚诐 砖讬讘拽砖 诇讜 驻讬专讜转讬讜 讘诇讗 住驻住讬专讗 讜讬转谉 诇讜 讬讜转专 诪讚诪讬 砖讜讜讬讬谉 转讞转 讚诪讬 讛住驻住讬专讗 砖讗讬谞讜 谞讜转谉 讗讘诇 讘讞住专讜谞讜转 诇讗 驻住讬讚 诪讬讚讬 砖讛专讬 讗讜讻诇谉 注转讛 讜讗祝 注诇 讙讘 讚驻住讬讚 讛讬讜拽专 讻谞讙讚 讛讞住专讜谞讜转 讚讘专 讝讛 讜讚讗讬 诇讗 诪谞讻专 讜诇讗 讙讝专讜 讘讬讛 专讘谞谉. 砖讬讟讛.


讜讻转讘 讛专讬讟讘"讗 讜讝讛 诇砖讜谞讜: 讜讗拽砖讬谞谉 讜讛讗 拽讗 讘注讬 诇诪讬讛讘 讝讜讝讗 诇住驻住讬专讗. 驻讬专讜砖 讜谞诪爪讗 诪砖转讻专 讛讝讜讝 讛讝讛. 讜砖诪注讬谞谉 诪讛讻讗 讚讻诇 砖讛诪诇讜讛 诪专讜讬讞 讘住讘转讜 砖诇 诇讜讛 讘诪注讜转讬讜 讗祝 注诇 驻讬 砖讗讬谞讜 诪讞住专讜 讻诇讜诐 讻讬讜谉 砖注诇 讬讚讜 讛讜讗 讘讗 诇讜 讗住讜专 讚讛讻讗 讗讬谉 讛诪讜讻专 诪讞住专 讻诇讜诐 讗诇讗 砖讛诇讜拽讞 诪专讜讬讞 讗讜转讜. 讛讬诇讻讱 讛讗讜诪专 诇讞讘专讜 讛专讬谞讬 诪诇讜讛 诇讱 诪谞讛 讜讚讘专 注诇讬 诇砖诇讟讜谉 讜讛诪诇讜讛 诪砖转讻专 讘讚讬讘讜专 讝讛 讗住讜专 讜专讘讬转 拽爪讜爪讛 讛讜讗 讗诐 讛讜讗 讚讘专 砖谞讜讟诇讬谉 注诇讬讜 砖讻专 讗讘诇 讗诐 讛讜讗 讚讘专 砖讗驻讬诇讜 诇讗讚诐 讗讞专 注讜砖讛 讻谉 讜讗讬谞讜 拽讜爪抓 砖注讜砖讛 讻谉 诪驻谞讬 讛诇讜讗讛 讝讜 诪?转专 砖讗讬谉 讛诪诇讜讛 诪讜讚专 讛谞讗讛 诪谉 讛诇讜讛. 讜讝讛 讘专讜专 注讚 讻讗谉.


专讘讛 讜专讘 讬讜住祝 讚讗诪专讬 转专讜讜讬讬讛讜 讛讗讬 诪讗谉 讚讬讛讬讘 讝讜讝讬 讗转专注讗 讞专讬驻讗 爪专讬讱 诇讗讬转讞讝讜讬讬 讘讘讬 讚专讬 讜讻讜'. 谞专讗讛 诪讻讗谉 讚诇讙讘讬 驻讜住拽讬诐 注诇 讛驻讬专讜转 讘砖讬爪讗 讛砖注专 讗讬 谞诪讬 讘砖讬砖 诇讜 讛谞讬 诪讬诇讬 讻讬 拽谞讬 诇讛讜 拽谞讬谉 诪讬讛讗 诇讙讘讬 诪讬 砖驻专注 讚讗讬 诇讗讜 讛讻讬 诪讗讬 砖讬讬讻讗 讛讻讗 讘驻讬专拽讬谉 讚专讘讬转 讛讗讬 诪讬诇转讗. 讜诇驻讬讻讱 驻讬专砖 专砖"讬 诇注讬诇 讘讚专讘讬 讗讜砖注讬讗 讘讻讜诇谉 讗诐 讬砖 诇讜 诪讜转专 诪砖讜诐 讚拽谞讬 诇讛讜 诇注谞讬谉 诪讬 砖驻专注 讜讛讬讬谞讜 讻讚讘专讬 讛专诪讘"诐 砖讻转讘 讚诪诇讜讛 拽讜谞讛 讘拽专拽注 拽谞讬谉 讙诪讜专 讜讘诪讟诇讟诇讬谉 诪讜住专讬谉 讗讜转讜 诇诪讬 砖驻专注 讘谞转讬谞转 诪注讜转 讘注讬谉. 讜诪讬讛讜 诪讛讻讗 讗讬谉 专讗讬讛 讚讬讻讜诇谞讬 诇讜诪专 讜讗讙讘 讚谞拽讟 专讘讛 讜专讘 讬讜住祝 转专讜讜讬讬讛讜 讜诇讗讜 诪砖讜诐 专讘讬转 讻诇诇 谞拽讟 诇讛 讻讚谞拽讟 讘住诪讜讱 讘砖诪注转讬谉 讜讗诪专 专讘 谞讞诪谉 讛讗讬 诪讗谉 讚讬讝讬祝 驻砖讬讟讬 诪讞讘专讬讛 讜讻讜' 讜讗祝 注诇 讙讘 讚诇讗 砖讬讬讻讗 讛讻讗 诇注谞讬谉 专讘讬转. 讻谉 谞专讗讛 诇讬. 砖讬讟讛.


讜讝讛 诇砖讜谉 转诇诪讬讚 讛专"驻: 爪专讬讱 诇讗讬转讞讝讜讬讬 讗讘讬 讚专讬. 驻讬专砖 讛拽讜谞讟专住 讛驻讜住拽 注诇 诪注讜转 注讚 砖诇讗 讬爪讗 讛砖注专 讛讘专讜专 注诇 砖注专 讛专讗砖讜谉 砖住诪讜讱 诇拽爪讬专 砖讛诇拽讜讟讜转 诪讜讻专讬谉 讘讝讜诇 讜注诇 讝讛 讛砖注专 讗讬谉 驻讜住拽讬谉 讗诇讗 讗诐 讻谉 讬砖 诇讜 讙讜专谉 讚讗讬谞讜 砖注专 讘专讜专 爪专讬讱 诇讗讬转讞讝讜讬讬 讗讘讬 讚专讬 砖诇 诪讜讻专 讻砖讛讜讗 讚砖 讜讝讜专讛 转讘讜讗转讜 讘讙讜专谉. 讜驻专讬讱 诇诪讗讬 讘注讬 诇讗讬转讞讝讜讬讬 讚讗讬谉 讝讛 诪砖讜诐 专讘讬转 讚讛讗 拽讗诪专 诇拽诪谉 驻讜住拽 注诪讜 注诇 讛讙讚讬砖 讜诇讗 拽讗诪专 砖讬讛讗 爪专讬讱 诇讗讬转讞讝讜讬讬 讗讞专 诪讻讗谉 讗讘讬 讚专讬 讜讗诐 讻谉 讗诪讗讬 爪专讬讱 诇讗讬转讞讝讜讬讬. 注讚 讻讗谉.


讗讬 诇拽讘讜诇讬 注诇讬讛 诪讬 砖驻专注. 讗诐 讞讜讝专 讘讜. 讗讘诇 讛驻讜住拽 注诇 砖注专 砖讘砖讜拽 讻砖讗讬谉 诇讜 讜讞讜讝专 讘讜 讗讬谉 注诇讬讜 诪讬 砖驻专注 讜讗驻讬诇讜 讛讻讬 讻砖驻讜住拽 注诇 讛驻讬专讜转 注讚 砖诇讗 讬爪讗 讛砖注专 讗住讜专 诪砖讜诐 专讘讬转 讻砖讛讜拽专讜 讛驻讬专讜转 讜讗祝 注诇 驻讬 砖讛讬讛 讬讻讜诇 诇讞讝讜专 讘讜 诪转谞讗讜 讚讻诇 砖讗讜诪专 讜注讜砖讛 讘讚讘专 砖讬砖 讘讜 专讘讬转 讗讜 讗讘拽 专讘讬转 讗住讜专. 诪驻讬 专讘讬. 讛专讬讟讘"讗. 


讻诇 讗讙专 谞讟专 诇讬 讗住讜专. 讻转讘 讛专讗讘"讚 谞专讗讛 诇讬 讚讛讻讬 讗转讗 诇讗砖诪讜注讬谞谉 专讘 谞讞诪谉 讚讗驻讬诇讜 注诇 砖注专 砖讘砖讜拽 讗讜 讬砖 诇讜 砖讛讜讗 诪讜转专 讗诐 讛讝讻讬专 诇讜 砖讻专 讛砖讬诪讜专 讗住讜专 讚讛讜讛 诇讬讛 讻专讘讬转 诪讗讜讞专转. 注讚 讻讗谉.
讜讻转讘 讛专讬讟讘"讗 讜讝讛 诇砖讜谞讜: 讻诇 讗讙专 谞讟专 诇讬, 驻讬专讜砖 诇讗 诪讬讘注讬讗 讗讙专 谞讟专 讛诇讜讗讛 砖讛专讜讬讞 诇讜 注诇讬讛 讝诪谉 讗诇讗 讗驻讬诇讜 讗讜讝讜诇讬 讘诪讻专 诪砖讜诐 讛专讜讞转 讝诪谉 讗住讜专 讜讛讬讬谞讜 讚谞拽讟 讻诇. 注讚 讻讗谉.
诇讗 爪专讬讻讗 讚讗讬转 诇讬讛 讗砖专讗讬 讘诪转讗 住诇拽讗 讚注转讱 讗诪讬谞讗 讚诇讬讛讜讬 讻诪讬 砖讬砖 诇讜 拽诪砖诪注 诇谉 讚讻讬讜谉 讚诪讞住专讬 讙讜讘讬讬谞讗 讻诪讗谉 讚诇讬转谞讛讜. 讜讗讜诪专 诪讜专讬 讛专讘 讚讻讬讜谉 讚谞拽讬讟 讟注诪讗 诪砖讜诐 讚诪讞讜住专 讙讜讘讬讬谞讗 讗驻讬诇讜 拽讬讬诪讬诐 诇讜 讘砖讘讜注讛 讜讗驻讬诇讜 讬砖 讘讬讚讜 诪砖讻讜谉 讗住讜专. 讛专讬讟讘"讗.


诪讛讜 讚转讬诪讗 谞讛讜讬 讻诪讜 注讚 砖讬讘讗 讘谞讬 讜讻讜'. 讜讗诐 讞讗诪专 讛讬讻讬 住诇拽讗 讚注转讬谉 诇讚诪讜讬讬 讛讻讗 诇讛转诐 讛转诐 诇讗 诪讜讝讬诇 讙讘讬讛 讜讛讻讗 诪讜讝讬诇 讙讘讬讛 讚讬讛讬讘 诇讬讛 讞诪砖讗 讜诇讗 讗讝诇谉 讗诇讗 讗专讘注. 讜讬砖 诇讜诪专 讚讛讻讬 讛讜讛 住诇拽讗 讚注转讬谉 诇讚诪讜讬讬 讻讬 讛讬讻讬 讚讘讛诇讜讗讛 砖专讬 讻讬 诇讗 诪讜讝讬诇 讙讘讬讛 诪讬讛讗 讗诐 讻谉 讬砖 诇谞讜 诇讜诪专 讚讘诪拽讞 讜诪诪讻专 砖专讬 讘讬砖 诇讜 讗砖专讗讬 讘诪转讗 讗驻讬诇讜 诪讜讝讬诇 讙讘讬讛. 转诇诪讬讚 讛专"驻.
讜诇注谞讬谉 驻住拽 讻转讘 讛专诪"讱 讜讝讛 诇砖讜谞讜: 讛讗讬 诪讗谉 讚讬讛讘 讝讜讝讬 讗拽讬专讗 讜讗讝诇谉 讗专讘注 讗讜拽讬讜转 讘讝讜讝讗 讜讗诪专 诇讬讛 诪讜讝讬诇谞讗 讙讘讱 讜讬讛讬讘谞讗 诇讱 讞诪砖讗 诪讗砖专讗讬 讚讗讬转 诇讬 讘诪转讗 讗住讜专 讚讻诪讗谉 讚诇讬转讬讛 诇拽讬专讗 讘专砖讜转讬讛 讚诪讬 讻讬讜谉 讚诪讞讜住专 讙讜讘讬讬谞讗. 讜讗讬 讗讬转讬讛 讘专砖讜转讬讛 砖专讬 讚讗讜讝诇讬 讛讜讗 讚诪讜讝讬诇 讙讘讬讛 讻诪讗谉 讚讗诪专 诇讬讛 注讚 砖讬讘讗 讘谞讬 讜讻讜' 讜讛讜讗 讘讚讛讜讛 讙讘讬讛 拽讬专讗 讻砖讬注讜专 讝讜讝讬 讚砖拽诇 诪讬谞讬讛 讚诇讜拽讞 讚讗讬 诇讗讜 讛讻讬 诇讗 讬讛讬讘 诇讛 谞讬讛诇讬讛 讗诇讗 讘砖讬注讜专 诪讗讬 讚讛讜讛 讙讘讬讛. 讜诇讗 讗诪专讬谞谉 讛讻讗 讛讗 讬砖 诇讜 住讗讛 诇讜讛 讜诇讬讛 讻诪讛 住讗讬谉 讚诇讜讬谉 讗讬转诪专谉 诪讜讻专讬谉 诇讗 讗讬转诪专 讜讗讬谉 讗讚诐 诪讜讻专 讬讜转专 注诇 诪讛 砖讘讬讚讜 注诇 砖注专 讛砖讜拽 讚讛讗 讞讬讟讬 讘讛讬谞讬 讜讘砖讬诇讬. 讗讘诇 讛讗讬 诪砖讜诐 讝讜讝讬 讚讗拽讚讬诐 诇讬讛 讗讜讝讬诇 讙讘讬讛 讜讗住讜专 诪砖讜诐 专讘讬转 讗祝 注诇 驻讬 砖讬砖 诇讜 诪拽爪转 讛砖注讜讛. 讜讘拽诪讬讬转讗 讗讬讻讗 诇诪讬讚拽 诪讗讬 讗讬讻讗 讘讬谉 讛讗 诪讬诇转讗 诇诪讗谉 讚诪讝讘讬谉 讞讜讘讬讛 讘讘爪讬专 诪诪讗讬 讚讛讜讬 讘砖讟专讬讛 讚讛讛讜讗 谞诪讬 诪讞讜住专 讙讜讘讬讬谞讗 讛讜讗 讜讘讬谉 讘诪诇讜讛 讘砖讟专 讜讘讬谉 讘诪诇讜讛 注诇 驻讛 砖专讬 讛讻讗 谞诪讬 讗砖专讗讬 讚讗讬转 诇讬讛 讘诪转讗 讞讜讘 讛讜讗 讚讗讬转 诇讬讛 讙讘讬讬讛讜 讜砖专讬 诇讬讛 诇讝讘讜谞讬讛 讘驻讞讜转 诪诪讛 砖讛讜讗. 讜谞专讗讛 诇讜诪专 讚诇讗 讚诪讬讬谉 讗讛讚讚讬 讚讛转诐 诇讗 诪拽讘诇 注诇讬讛 讗讞专讬讜转 诪讛谞讛讜 讞讜讘讜转 讜讗讬 诪讬注讟 讛谞讛讜 诇讜讬诐 驻住讬讚 诇讜拽讛 讗讘诇 讛讻讗 讗讬讛讜 讛讜讛 诪拽讘诇 注诇讬讛 讗讞专讬讜转讗 讚拽讬专讗 讛讬诇讻讱 讗驻讬诇讜 讘诪讜讻专 讞讜讘讜 讘注诇诪讗 讗住讜专 讛讬讻讗 讚诪拽讘诇 注诇讬讛 讗讞专讬讜转 讜讗讬谉 爪专讬讱 诇讜诪专 讛讬讻讗 讚讛讜讬 砖讟专 砖讻转讜讘 讘讜 专讘讬转 注诇 讛讙讜讬 讜诪讻专讜 诇讬砖专讗诇 讘讗讞专讬讜转 讘注诇诪讗 讻讙讜谉 注谞讬讜转 讛诇讜讛 砖讛讜讗 讗住讜专 诪砖讜诐 专讘讬转 讚讻诪讗谉 讚讗讜讝驻讬讛 诇讚讬讚讬讛 讙讜驻讬讛 讚诪讬. 讻谉 谞专讗讛. 注讚 讻讗谉.


讗讬 讘讻讚讬 砖讛讚注转 讟讜注讛 讞讬讬讘 诇讗讛讚讜专讬 讜讗讬 诇讗 诪转谞讛 讘注诇诪讗 讛讜讗 讚讬讛讬讘 诇讬讛. 讗讬讻讗 讚讗诪专讬 讗转讬讗 讛讗 诪讬诇转讗 讻讬 讛讗 讚讗诪专讬谞谉 讘驻专拽 讛住驻讬谞讛 讜讗讬讘注讬转 讗讬诪讗 讻讬 讗诪专讬谞谉 讘讬讟讜诇 诪拽讞 讘讻讚讬 砖讛讚注转 讟讜注讛 讗讘诇 讘讻讚讬 砖讗讬谉 讛讚注转 讟讜注讛 诪转谞讛 讛讬讗 讜砖诪注 诪讬谞讛 诪讛讗 讚专讘 谞讞诪谉 讚讛讻讬 讛诇讻转讗 讜诇讬转讗 诇诪讗讬 讚诪驻专拽讬谞谉 讛转诐 诪讗讬 讗讬谉 讛讚诪讬诐 专讗讬讛 谞诪讬 讘讬讟讜诇 诪拽讞. 讜讗讬讘专讗 讛讻讬 讛讜讗 讚拽讬讬诪讗 诇谉 讻讬 讛讛讬讗 诇讬砖谞讗 讚讗诪专讬谞谉 讜讗讬讘注讬转 讗讬诪讗 讜拽讬讬诪讗 诇谉 讛诇讻转讗 讻驻讬专讜拽讗 讘转专讗 讜讝讛 转诇诪讜讚 注专讜讱 讘讬讚讬 讜诪驻讬 专讘讜转讬谞讜 讛讙讗讜谞讬诐 讗诇讗 诪讬讛讜 讝讜 讗讬谞讛 专讗讬讛 讚讛转诐 讘诪拽讞 讜诪诪讻专 讗讬讻讗 诇诪讬转诇讗 砖诪讗 讟注讛 讗讬 谞诪讬 住讘专 讬讛讬讘谞讗 诇讬讛 讟驻讬 诪砖讜诐 讚爪专讬讱 诇讬爪诪讚 讛砖转讗 讜转讘注谞讗 诇讬讛 讘讚讬谞讗 讻注讜讘讚讗 讚讻讬驻讬 讜专砖讻讬 讗讘诇 讛讻讗 诇讬讻讗 诇诪讬转诇讗. 讜诪讬讛讜 拽砖讬讗 诇讬 讻讬讜谉 讚讗诪专转 讚讘讻讚讬 砖讗讬谉 讛讚注转 讟讜注讛 诇讗 讗诪专讬谞谉 讘讬讟讜诇 诪拽讞 讗诇讗 诪讞讬诇讛 讛讜讬讗 诪讗讬 讚讗诪专讬谞谉 驻专拽 讛讝讛讘 讜注讚 讻诪讛 注讚 讻讚讬 讚诪讬讛谉 讻诇讜诪专 讚诇专讘讬 讬讛讜讚讛 讗讬谉 诇讛诐 讘讬讟讜诇 诪拽讞 注讚 讻讚讬 讚诪讬讛谉 讜诇专讘谞谉 讚讗诪专讬 讬砖 诇讛诐 讗讜谞讗讛 诪砖转讜转 讜注讚 讻讚讬 讚诪讬讛谉 讘讬讟讜诇 诪拽讞 讜讛讗 讘讻讚讬 砖讗讬谉 讛讚注转 讟讜注讛 讛讬讗. 讜讝讜 讗讬谞讛 拽讜砖讬讗 讻诇诇 砖讬砖 诇讜诪专 诇专讘讬 讬讛讜讚讛 讗讬谉 诇讜 讗讜谞讗讛 注讚 讻讚讬 讚诪讬讛谉 讜讘讬讜转专 讬砖 诇讛诐 讗讜谞讗讛 讚诇讬转 诇讬讛 诇专讘讬 讬讛讜讚讛 诪讞讬诇讛 讜诇专讘谞谉 诪砖转讜转 注讚 讻讚讬 砖讛讚注转 讟讜注讛 讬砖 诇讛诐 讗讜谞讗讛 讜讘讬讟讜诇 诪拽讞 讗讘诇 讬转专 诪讻讗谉 讛讜讬讗 诪讞讬诇讛 讜诪讬讛讜 讜讚讗讬 讗讬谉 讗讜诪专讬诐 讘讚讘专讬诐 讗诇讜 讝讜 讚讜诪讛 诇讝讜谉 讚讗讬讻讗 讗讬谞砖讬 讚诇讗 驻拽讬注讬 讜讗讬讻讗 诪讬诇讬 谞诪讬 讚诇讗 驻拽讬注讬 讘讛讜 讻诇讛讜 讗讬谞砖讬 讜讗讬讻讗 讝讬诪谞讬 谞诪讬 讚诇讗 驻拽讬注讬 讗讬谞砖讬 讘诪讬讚讬 讻讙讜谉 砖讛讬讜 讘讬讜拽专 讜注讻砖讬讜 讛讜讝诇讜 讜讝讛 讗讬谞讜 讬讜讚注 讜讛讻诇 诇驻讬 诪专讗讬转 注讬谞讬 讛讚讬讬谞讬诐. 讛讬诇讻讱 讗驻讬诇讜 讘讻讚讬 讚诪讬讛谉 诪砖讻讞转 诇讛 诇专讘谞谉 讘讬讟讜诇 讻讙讜谉 讚讗讬讻讗 诇诪讬转诇讬 讘讟注讜转讗 讜讛讚讘专 谞讬转谉 诇砖讬注讜专讬谉 讜谞诪住专 诇讞讻诪讬诐. 讛专诪讘"谉.


讜讗讬 诇讗讜 诪转谞讛 讘注诇诪讗 讛讜讗 讚讬讛讬讘 诇讬讛. 诪讬讛讜 讗讬 讗转讗 诪诇讜讛 讜拽转讘注 诪讞讬讬讘 诇讗讛讚讜专讬谞讛讜 谞讬讛诇讬讛 讜讻谉 谞专讗讛 讚诇讬讻讗 注诇讬讛 讚诪诇讜讛 砖讘讜注转讗 讻诇诇 讻讬讜谉 讚拽讗 诪讜讚讛 诇讜讛 讚讟讜驻讬讬?诇谞讗 讗砖讻讞. 讛专诪"讱.





诪讛专砖"讗 - 讞讬讚讜砖讬 讛诇讻讜转

讘讚"讛 讜驻讜住拽讬谉 注诇 砖注专 砖讘砖讜拽 讻讜' 诪诪讛 砖讬讝讚诪谉 诇讘注诇 讞讟讬谉 诇诪讻讜专 讗驻讬诇讜 讘砖讜拽 砖诇 讗讻诇讘讗讬 讜讗专讘讬 注讻"诇 讗注"讙 讚讗驻讬诇讜 专"讬 诇讗 诪讜拽讬 诪转谞讬' 讗诇讗 讻讚讜专诪讜住 诪"诪 讛讱 讚专讘讬 讬谞讗讬 讛讜讛 诪爪讬谞谉 诇讗讜拽诪讬 讘讗讻诇讘讗讬 讜讗专讘讬 讜讚讜"拽:





诪讛专"诐

讙诪专讗 专讘讛 讜专讘 讬讜住祝 讚讗诪专讬 转专讜讬讬讛讜 诪"讟 讗诪专讜 专讘谞谉 驻讜住拽讬诐 注诇 讛砖注专 砖讘砖讜拽 讜讻讜' 诪砖讜诐 讚讗"诇 砖拽诇讬 讟讬讘讜转讱 讜讻讜'. 讜爪专讬讱 诇讜诪专 讚讗讬谞讛讜 诪驻专砖讬 讛讗 讚拽转谞讬 讬爪讗 讛砖注专 驻讜住拽讬谉 讗注"驻 砖讗讬谉 诇讝讛 讬砖 诇讝讛 讚专"诇 讚讛诇讜拽讞 讬讻讜诇 诇诪爪讜讗 诇拽谞讜转 讘诪注讜转讬讜 砖讗注"驻 砖讗讬谉 诇讝讛 讬砖 诇讝讛 讜讗讬谉 讛诪讜讻专 讛驻讜住拽 注诪讜 注讜砖讛 诇讜 砖讜诐 讟讜讘讛 讜诇讗 诪讞讝讬 讻诇诇 讻专讘讬转:


诪讬 砖驻专注 讜诪讗谉 讚讬讛讘 讝讜讝讬 讗转专注讗 讞专讬驻讗 诇讘讬 转专讬 讜讻讜' 讻爪"诇:


讗诪专 专讘 谞讞诪谉 讻诇诇讗 讚专讘讬转 讜讻讜' 讻爪"诇 讘诇讗 讜讬"讜:


讜讗诪专 专讘 谞讞诪谉 讛讗讬 诪讗谉 讜讻讜' 讻爪"诇 讘讜讬"讜:


转讜住' 讚"讛 讜讗"诇 讬讛讬讘谞讗 诇讱 讞诪砖讛 讜讻讜' 讜讗"转 讗诪讗讬 讗住讜专 诇驻住讜拽 讞诪砖讛 讘讝讜讝讗 诪"砖 诪讟专砖讗 讜讻讜'. 专"诇 讚诇讗 砖谞讗 讛讬讻讗 讚诪讜讻专 诇讜 住讞讜专讛 讜谞讜转谞讛 诇讜 讘讬讜拽专 讘砖讘讬诇 讛诪转谞转 讛诪注讜转 讗讜 砖诪拽讚讬诐 诇讜 讛诪注讜转 讜讛诪讜讻专 诪讜讝讬诇 讙讘讬' 讘砖讘讬诇 讛诪转谞转 讛住讞讜专讛:





讞讻诪转 砖诇诪讛

讙诪' 讜讗诪专 专讘 谞讞诪谉 讛讗讬 诪讗谉 讚讗讜讝讬祝 讻讜' 讻爪"诇:


专砖"讬 讘讚"讛 诪讛 诇讬 讻讜' 讛砖注专 住转诪讗 讛住"讚:


讘讚"讛 诇拽讬专讗 诪讜讻专 砖注讜讛 讛住"讚:





诪讛专"诐 砖讬祝

讙诪专讗 诪讛 诇讬 讛谉 讜讻讜' 诪讛 诇讬 讚诪讬讛谉 讜诪讛 诇讬 讛谉 谞诪讬 讗诪专讬谞谉. 讛专砖讘"讗 诪驻专砖 讘讗讜驻谉 讗讞专 讜讛"拽 诪讛 诇讬 讘讚诪讬讛谉 讻砖讘讗 讘讗讬住专讜 诇讬讚讜 砖驻讜住拽讬谉 注诇 砖注专 砖讘砖讜拽 讜诪讛 诇讬 讛谉 讻砖谞转谉 诇讜 讛讞讟讬谉 讘砖讜讬讬谉 讜讘讗 诇驻住讜拽 讘讗讜转谉 讞讟讬谉 讬讬谉 诪讜转专 [讘讬爪讗 讛砖注专 注诇 讛讬讬谉] 讻讗诇讜 谞转谉 诇讜 讚诪讬 讛讞讟讬谉 砖讛诐 讛诪注讜转 讜诇讗 转讬诪讗 讻讬 砖专讬 诇驻住讜拽 注诇 砖注专 砖讘砖讜拽 讛"诪 讻砖讘讗 讘诪注讜转 诇讬讚讜 讚诪爪讬 诇诪讬讝讘谉 讘讛谉 讘砖讜拽 讗讘诇 驻讬专讜转 诇讗 讚讚诇诪讗 诇讗 诪讝讘谞讬 诇讬讛 讛谞讬 驻讬专讜转 拽诪"诇 讚讻讬 讛讬讻讬 讚驻讜住拽讬谉 注诇 砖注专 砖讘砖讜拽 讻砖讘讗 讘诪注讜转 诇讬讚讜 讻讱 讜讻讜' 讜讚讜"拽:


讙诪' 讗讬转讬讘讬讛 专"驻 讜讻讜'. 讜讗诪转谞讬' [讚讬爪讗 讛砖注专] 诇"拽 诇讛讜 诇讻讗讜专讛 讛讬讛 谞专讗讛 诇讜诪专 讚专讘讛 讜专"讬 讚讘住诪讜讱 诪驻专砖讬 诪转谞讬' 讚讗注"驻 砖讗讬谉 诇讝讛 讬砖 诇讝讛 专"诇 砖讗讬谞讜 讟讜讘讛 诇诇讜拽讞 讜砖拽诇讬 讟讬讘讜转讗 讜讻讜' 砖诇讜诇讬 讛讬讛 诇讝讛 讛讬讛 诇讝讛 讜讗"讻 讬"诇 讚诪转谞讬' 讗讬讬专讬 讘讬砖 诇讜 专拽 谞讜转谉 讟注诐 讚讛讗 诪"诪 讬砖 诇讝讛 讛谞讗讛 讜注"讝 讗诪专 讗注"驻 砖讗讬谉 诇讝讛 讜讻讜' 讗讘诇 讝"讗 讚讘讛讚讬讗 转谞谉 讚讗诐 讬砖 诇讜 诪讜转专 诇驻住讜拽 讗注"驻 砖诇讗 讬爪讗 讛砖注专 讚拽转谞讬 讛讬讛 讛讜讗 转讞诇讛 诇拽讜爪专讬诐 驻讜住拽 注诪讜 讜讻讜' 讜讛讘讬讗 专砖"讬 讘住诪讜讱 讜诇讻谉 诪拽砖讜 专砖"讬 讜转讜住' 砖驻讬专 诪讗讬 拽诪"诇 讜讻讜'. 讜讘住驻专 转"讞 诪拽砖讛 拽讜砖讬讗 讝讜 讜讻转讘 讜讗"诇 讚讗讬谞讛讜 讛讜讬 住讘讬专讬 讚讬爪讗 讛砖注专 讚诪转谞讬' 讘砖注专 讙讚讜诇 讘讗讻诇讘讬 讜讗专讘讬 讜专讘 讗讜砖注讬讗 讘砖注专 讚讘砖讜拽 砖讛讬讗 拽讟谉 拽讗诪专 讚注"讻 专讘 讗讜砖注讬讗 讗驻讬诇讜 讘砖注专 讙讚讜诇 拽讗诪专 诪讚驻专讬讱 诇注讬诇 讜讻讬 讗讬谉 诇讜 诪讗讬 讛讜讬 讜讛转谞谉 讬爪讗 讛砖注专 驻讜住拽讬谉 讜诇讗 诪砖谞讬 讚讛讗 讚讬爪讗 讛砖注专 驻讜住拽讬谉 讘砖注专 讙讚讜诇 讜诪转谞讬' 讚讛讻讗 讘砖注专 拽讟谉 讗讬讬专讬 讗诇讗 爪"诇 讚住"诇 讚住转诐 讬爪讗 讛砖注专 讻讬 讛讬讻讗 讚诪转谞讬' 讚诇拽诪谉 讘砖注专 讙讚讜诇 讛"谞 讘砖注专 讙讚讜诇 讜讗"讻 讻讬讜谉 讚诪转谞讬' 讚讛讻讗 讗讬讬专讬 讘砖注专 讙讚讜诇 专讘 讗讜砖注讬讗 谞诪讬 讘砖注专 讙讚讜诇 讗讬讬专讬 讚讗讬 诇讗"讛 讛讬讗讱 诪砖谞讬 专讘讗 讚诪转谞讬' 讚讛讻讗 讗转讬讗 讻专讘 讗讜砖注讬讗 讚讗诪专 讗讬谉 诇讜 讗住讜专 讚诇诪讗 专讘 讗讜砖注讬讗 讘砖注专 拽讟谉 讗讬讬专讬 讜讻讜' 讜谞讻谞住 讘讚讜讞拽讬诐 讜讛讗讬谉 诇讜诪专 讚讻转讘 讛讜讗 讛谞讻讜谉 讚砖注专 讙讚讜诇 诪拽专讬 讬砖 诇讜 (诪注讜转) (转):
诪"讟 讗诪专讜 专讘谞谉 讜讻讜'. 讜讛讗 诪转谞讬' 拽讗诪专 讟注诪讗 讗注"驻 讻讜' 讜讗讬 诪"诪 拽砖讛 诇讛讜 讗祝 讚讛诪讜讻专 讬讻讜诇 诇拽谞讜转 诪"诪 诇诇讜拽讞 讬砖 讛专讜讜讞讛 [讝"讗] 讚讻讬 讛讬讻讬 砖讛诪讜讻专 讬讻讜诇 诇拽谞讜转 转讘讜讗讛 讙"讻 讛诇讜拽讞 讬讻讜诇 诇拽谞讜转 讗讘诇 诪"讟 诪拽砖讜 讗讗诪专讜 专讘谞谉 注诇 讛砖注专 砖讘砖讜拽 讜诪转谞讬' 讬爪讗 讛砖注专 住转诪讗 转谞谉 讚讗讬讻讗 诇讗讜拽诪讬 讘讗讻诇讘讬 讻诪"砖 专砖"讬 讜诪拽专讬 讬砖 诇讜 讗讘诇 讘砖注专 拽讟谉 讘讚讜讞拽 讬讻讜诇讬谉 诇拽谞讜转讜 讚讗讬讻讗 专讜讜讞讗 诇诇讜拽讞 讜讻讜' 讜诇讻谉 住诪讻讜 讚讘专讬讛诐 讗诪诇转讗 讚专讘讗 讚讚讬讬拽 诪讚专' 讬谞讗讬 讗砖注专 砖讘砖讜拽 讜诇讻谉 诪拽砖讜 注"讝 讛讗 讘注讬 诇诪讬转讘 讝讜讝讬 诇住驻住专讬 讜讻讜' 讗讘诇 讘砖注专 讙讚讜诇 讗"爪 住驻住专讬. 讜讘住驻专 转"讞 讻转讘 诪讚谞拽讟讬 砖注专 砖讘砖讜拽 讜诇讗 拽讗诪专讬 住转诪讗 诪"讟 驻讜住拽讬谉 注诇 讛砖注专 讗注"驻 砖讗讬谉 诇讜 诪砖诪注 讚讚讜拽讗 讗诪诇转讗 讚专讘讗 拽讘注讬 讚讚讬讬拽 诪专' 讬谞讗讬 讚驻讜住拽讬谉 注诇 砖注专 拽讟谉 讚讛讬讬谞讜 砖注专 砖讘砖讜拽 砖讛讜讗 注"讬 拽爪转 讞诪专讬谉 砖诪讘讬讗讬谉 转讘讜讗讛 诇砖讜拽 讜转讬诪讛 讗诪讗讬 诇讗 拽讘注讬 讛讻讬 讗诪转谞讬' 讚诇拽诪谉 讚拽转谞讬 讘讛讚讬讗 讬爪讗 讛砖注专 驻讜住拽讬谉 讗注"驻 砖讗讬谉 诇讝讛 讬砖 诇讝讛 讜讬"诇 讚讗诪转谞讬' 驻砖讬讟讗 诇讛讜 讚讗讬讻讗 诇诪讬诪专 讛讗讬 讟注诪讗 砖拽讬诇讗 讟讬讘讜转讱 讚诪讗讬 讗讛谞讬 诇讬讛 讜讻讜' 讗讘诇 讗讛讱 诪诇转讗 讚讚讬讬拽讬谞谉 讚驻讜住拽讬谉 注诇 讛砖注专 砖讘砖讜拽 砖讛讜讗 砖注专 拽讟谉 拽讘注讬 砖驻讬专 诪"讟 驻讜住拽讬谉 讚诇讻讗讜专讛 诇讗 砖讬讬讱 讛讗讬 讟注诪讗 [砖拽讬诇讗 讟讬讘讜转讱] 讻讬讜谉 砖讛诇讜拽讞 讬讻讜诇 诇驻住讜拽 讗驻讬诇讜 注诇 转讘讜讗讛 讛专讘讛 砖讬转谉 诇讜 讛诪讜讻专 讻诇 讛砖谞讛 讻讜诇讛 讻砖注专 讛讝讛 讜诇驻注诪讬诐 讻诇 讛转讘讜讗讛 讻讜诇讛 砖诪讘讬讗讬谉 讛讞诪专讬谉 注诇 讛砖讜拽 讗讬谞谞讜 讻讚讬 讛砖讬注讜专 砖驻讜住拽 讛诇讜拽讞 注诐 讛诪讜讻专 讜讗"讻 诇讗 砖讬讬讱 讛"讟 讗讘诇 诪转谞讬' 讚讗讬讬专讬 讘砖注专 讙讚讜诇 讻讚讜专诪住 讜讗讻诇讘讬 讜讗专讘讗 讻讬讜谉 砖诪讘讬讗讬谉 讛专讘讛 转讘讜讗讛 驻砖讬讟讗 讚砖讬讬讱 砖驻讬专 讛"讟 讜拽讗诪专讬 讚讗驻讬诇讜 讘砖注专 砖讘砖讜拽 砖讛讜讗 拽讟谉 砖讬讬讱 谞诪讬 讛讗讬 讟注诪讗 讚谞讛讬 讚诇驻注诪讬诐 讻诇 讛转讘讜讗讜转 砖诪讘讬讗讬谉 砖诪讛 讗讬谞讜 讻讚讬 砖讬注讜专 砖驻住拽 讗驻"讛 诪爪讬 诇诪讬诪专 讗诇讜 讛讜讬 讝讜讝讗讬 讘讬讚讬 讛讜讬 诪讝讘谞讬谞讗 讘讛讬谞讬 讜砖讬诇讬 讘讝讜诇讗 讻诇讜诪专 谞讛讬 讚讘驻讜诪讘讚讬转讗 讙讜驻讬讛 诪拽讜诐 专讘讛 讜专"讬 诇讬讻讗 转讘讜讗讛 讛专讘讛 讻砖讬注讜专 砖驻住拽 诪"诪. 讛诪拽讜诪讜转 砖讛谉 住讘讬讘讜转 驻讜诪讘讚讬转讗 讻讙讜谉 讛讬谞讬 讜砖讬诇讬 讛转诐 谞诪讬 诪讬讬转讬 转讘讜讗讛 讘讬讜诪讗 讚砖讜拽讗 讜讗"讻 砖讬讬讱 砖驻讬专 诇诪讬诪专 讗讬诇讜 讛讜讬 讝讜讝讗讬 讘讬讚讬 讻讜' 讜讛讬讬谞讜 讚谞拽讬讟 讛讬谞讬 讜砖讬诇讬 诇驻讬 砖讛讬讜 住诪讜讻讬谉 诇驻讜诪讘讚讬转讗 讻讚驻讬专砖"讬 讝"诇 讜讞砖讬讘讗 讻讜诇讜 讻砖注专 讗讞讚 讜诪爪讟专驻讬谉 诇讛讚讚讬 诪讬讛讜 拽砖讛 拽爪转 讻讬讜谉 讚讗诪转谞讬转讬谉 驻砖讬讟讗 诇谉 讚讟注诪讗 诪砖讜诐 讚诪爪讬 诇诪讬诪专 讗诇讜 讛讜讬 讝讜讝讗讬 讻讜' 讗"讻 讗讘讬讬 讚驻专讬讱 诇专"讬 讗诇讗 诪注转讛 诪讜转专 诇诇讜讜转 住讗讛 讘住讗讛 讟驻讬 讛讜"诇 诇讗拽砖讜讬讬 讛讻讬 讗诪转谞讬' 讜讬"诇 讚讗讬 诇讗讜 讛讗 讚专讘讛 讜专"讬 讗诪转谞讬' 诇拽"诪 讚讗讬讻讗 诇诪讬诪专 讚诇讗讜 讘诇讜拽讞 转诇讬讗 诪诇转讗 讗讬 诪讛谞讬 诇讬讛 讗讬 诇讗讜 讗诇讗 讘诪讜讻专 转诇讬讗 诪诇转讗 讚讻讬讜谉 讚拽讬讘诇 讚诪讬诐 诪谉 讛诇讜拽讞 讜讛讜讗 讬讻讜诇 诇拽谞讜转 讛转讘讜讗讛 讘讚诪讬诐 讛诇诇讜 砖讛专讬 讬爪讗 讛砖注专 讻讗讬转谞讬讬讛讜 讘讬讚讜 讚诪讬 讜讗诐 诇讗 拽谞讛 注转讛 讘砖注专 讛讝讜诇 讜谞讜转谉 诇讜 诇讗讞专 讝诪谉 讘砖注转 讛讬讜拽专 讗讬讛讜 讚讗驻住讬讚 讗谞驻砖讬讛 诇讗驻讜拽讬 讙讘讬 住讗讛 讘住讗讛 讚诇讬转 诇讬讛 诇诇讜讛 诇讗 砖讬讬讱 诇诪讬诪专 讛讻讬 诇讻讱 讻砖驻讜专注 诇讜 诇讗讞专 讝诪谉 讘砖注转 讛讬讜拽专 诪讞讝讬 讻专讘讬转 讗讘诇 讗讚专"讬 驻专讬讱 砖驻讬专 讚转诇讬 讟注诪讗 诪砖讜诐 讚诇讬转 诇讬讛 讛谞讗讛 诇诇讜拽讞 讗"讻 住讗讛 讘住讗讛 谞诪讬 讻讬讜谉 讚诇讬转 诇讬讛 讛谞讗讛 诇诪诇讜讛 讗诪讗讬 讗住讜专 注讻"诇:


讘转讜住' 讘讚"讛 讜驻讜住拽讬谉 讻讜' 讗驻讬诇讜 讘砖讜拽 砖诇 讗讻诇讘讗讬 讜讗专讘讗. 讻转讘 诪讛专"砖 讗祝 讚讗驻讬诇讜 专"讬 诇讗 诪讜拽讬 诪转谞讬' 讗诇讗 讻讚讜专诪住 诪"诪 专' 讬谞讗讬 讛讜"诪 诇讗讜拽诪讬 讘讗讻诇讘讬 讜讗专讘讗 注"讻:
讜诪"砖 讗驻讬诇讜 讘砖讜拽 砖诇 讗讻诇讘讗讬 讜讻讜' 讗祝 砖诇讻讗讜专讛 讗讚专讘讛 讘砖讬砖 讛专讘讛 讞讟讬谉 诇诪讻讜专 诪讝讚诪谉 诇讜 驻讞讜转 诇诪讻讜专 诪"诪 讛讜讗 注"讚 诇诪转讗 讬专拽讗 讬专拽讗 砖拽讬诇 砖诪讝讚诪谉 讛专讘讛 诇讜拽讞讬诐:


讘转讜住' 讘讚"讛 诪讛讜 讚转讬诪讗 讻讜' 讻注讚 砖讬讘讗 讘谞讬 讻讜'. 讜讛"拽 谞注砖讛 讻注讚 砖讬讘讗 讘谞讬 讜砖专讬 讛讻讗 诇讻"注 讗驻讬诇讜 住讗讛 讘住讗转讬诐 讻讚诇注讬诇 讘驻专拽 讛讝讛讘 (讘讘讗 诪爪讬注讗 讚祝 诪"讜 注"讗) 讘讘专讬讬转讗 讚讛讬讜 讞诪专讬讜 讜驻讜注诇讬谉 转讜讘注讬谉 讗讜转讜 诪注讜转 讘砖讜拽 [诇转讬专讜爪讗 讚专讘 讗砖讬 讻讬讜谉 讚讗讬转 诇讬讛 谞注砖讛 讻讜' 讜讻诪"砖 讛转讜住' 讚"讛 谞注砖讛]. 讜讗讬谞讜 拽砖讛 讚讛讜"诇 诇讛讘讬讗 诪砖谞讛 讚驻讜住拽 注诇 讛讙讚讬砖 讜讻诪讜 讛转诐 讚讘诪讞讜住专 转讬拽讜谉 砖专讬 诇讻"注 讞诪砖 讘讞诪砖 讛"谞 讛讻讗 讘讬砖 诇讜 诪讝讜诪谉 讗诇讗 砖诪讞讜住专 讙讜讘讬讬谞讗 砖专讬 讗驻讬诇讜 住讗讛 讘住讗转讬诐 讻讜' [讻讬 讛讬讻讗 讚讛砖转讗 讬讛讬讘 讟注诪讗 讚谞注砖讛 讻讜' 讜讛讬讬谞讜 讚诪注诇讬谞谉 诇讬讛 讚专讙讗 讚讗驻讬诇讜 讘住讗转讬诐 砖专讬 讛"谞 诪讛讱 讚驻讜住拽 注诇 讛讙讚讬砖 砖讝讛 讛讘诇 讜讗"诇 讗诪讗讬 诇讗 诪砖诪讬注谞讜 专讘 谞讞诪谉 讚讬谞讗 讘讞诪砖讛 讘讞诪砖讛 讜诇讗 讬爪讗 讛砖注专 讛讗讬 诪讗谉 讚讬讛讬讘 讜讻讜' 讚讻讬 讗讬转谞讬讬讛讜 讙讘讬讛 砖专讬 诇讬转谞讬讬讛讜 讗住讜专 讗注"讙 讚讘注讚 砖讬讘讗 讘谞讬 砖专讬 讘诪拽讞 讜诪诪讻专 [诇讻"注] 讗砖专讗讬 诇讗 讛讜讬 讻注讚 砖讬讘讗 讘谞讬 讻讬讜谉 讚诪讞讜住专 讙讜讘讬讬谞讗 讬"诇 讚诇专讘讜转讗 讚讗讬转谞讬讬讛讜 砖专讬 讗驻讬诇讜 讚' 讘讛'. 讜讘转"讞 专讗讬转讬 砖诪转专抓 讻诪"砖 讛转讜住' 讚诇讗 砖专讬 诇驻住讜拽 注诇 讛讙讚讬砖 讗诇讗 讘砖注专 诇拽讜讟讜转 讗讘诇 讛' 讘讜' 诇讗 讻讬讜谉 讚讗讻转讬 诇讬转 诇讬讛 砖诪讞讜住专 转讬拽讜谉 讜讗讬 诪讜讝讬诇 讙讘讬讛 讻讜诇讬 讛讗讬 诪讬讞讝讬 讻专讘讬转 讻讗讙专 谞讟专 讛"谞 讛讬讻讗 讚讗讬转 诇讬讛 讗砖专讗讬 讘诪转讗 诇讗 讗住专讜 讗诇讗 讗讬 讗讝诇讬 讚' 讜讗"诇 讬讛讬讘谞讗 讛' 讚讻讬讜谉 讚讗讻转讬 诪讞讜住专 讙讜讘讬讬谞讗 讗讬 诪讜讝讬诇 讙讘讬讛 讻讜诇讬 讛讗讬 诪讬讞讝讬 讻专讘讬转 讗讘诇 讗诐 诇讗 讬爪讗 讛砖注专 讬讻讜诇 诇驻住讜拽 注诇讬讜 [讛' 讘讛'] 讗讬 讗讬转 诇讬讛 讗砖专讗讬 讘诪转讗 讗注"讙 讚诇讬转谞讬讬讛讜 讙讘讬讛 注"讻 讜讚讬谉 讝讛 讗讬谞讜 诪讜讻专讞 讚讬"诇 诇专讘讜转讗 讚讗讬转谞讬讬讛讜 [谞拽讬讟 讬爪讗 讛砖注专] 讻诪"砖 讻讘专:





讛讙讛讜转 讬注讘"抓

讗"诇 讗讚讗. 谞"讘 讻谞专讗讛 谞砖诪讟讛 诪诇转 "专讘状 讘讻讗谉:


砖诐 讜讗砖讻讞 "讘讬讛". 爪"诇 状讘讛讜状:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗讬 诇讗讜 诪转谞讛 讘注诇诪讗. 注讬讬谉 讘"讘 讚祝 注讞 注"讗 转讜住' 讚"讛 讗讘诇:





讞讬讚讜砖讬 讞转"住

讗"诇 专"驻 讜专"讛 讘专讬' 讚专"讬 讻讜'. 注讬' 诪注讚谞讬 诪诇讱 砖讚注转讜 讘驻讬' 拽' 讛砖"住 诪讚拽转谞讬 住转诪讗 讗讬谉 诇讜 讗住讜专 诪砖诪注 讗驻讬' 讬砖 诇讜 诪注讜转 诇诇讜讛 讜讗住"讚 诪讛 诇讬 讛谉 诪"诇 讚诪讬讛谉 谞讛讬 讚讬讬谉 讜砖诪谉 讗讬谉 诇讜 诪"诪 诪注讜转 讬砖 诇讜 讜讗讬 讘注讬 讛讜讛 讬讛讬讘 诇诪诇讜讛 讜讛驻讜讻讬 诪讟专转讬 诇诪"诇 讜诪砖谞讬 讛转诐 讛诇讜讗讛 讛讻讗 讝讘讬谞讬 驻讬' 讛转诐 讛诇讜讗讛 砖讛诪诇讜讛 讘讗 诇驻住讜拽 讘讞讜讘 砖诇 讞讟讬诐 谞讛讬 讚诇诇讜讛 讬砖 诪注讜转 诪"诪 诇诪诇讜讛 讗讬谉 诇讜 讜诇讗 讗诪专讬' 讛驻讜讻讬 诪讟专转讬 诇诪"诇 讗讘诇 讛讻讗 讝讘讬谞讬 驻讬' 砖讛诪诇讜讛 讘讗 讜诪注讜转讬讜 讘讬讚讜 砖驻讬专 讗诪专讬' 诪讛 诇讬 讛谉 诪"诇 讚诪讬讛谉 讜诪驻谞讬 讝讛 讻' 砖诪"砖 讛专讗"砖 讚讗讬谉 诇讜 讛讬讬谞讜 砖讗讬谉 诇讜 诇诇讜讛 诇讗 驻讬专讜转 讜诇讗 诪注讜转 转诇诪讬讚 讟讜注讛 讻转讘讜 砖讗驻讬' 讬砖 诇讜 诪注讜转 谞诪讬 诇讗 诪讛谞讬 讜讗诪谞诐 讛讟"讝 讻' 砖讻谉 诪砖诪注 诇讜 砖讬' 专砖"讬 讜砖讻谉 谞"诇 诇讛诇讻讛 讚讻砖讬砖 诪注讜转 诇诇讜讛 诪讜转专 诇驻住讜拽 讗驻讬' 讗讬谉 诇讜 讬讬谉 讜讛谞诇注"讚 讗驻讬' 讬讛讬讛 讛驻讬' 讻诪"砖 诪注"诪 讛谞"诇 诪"诪 讛讗 讚驻砖讬讟讗 诇讛诪拽砖谉 讚诪转谞讬' 讗讬讬专讬 砖讬砖 诪注讜转 诇诇讜讛 讜讗驻"讛 讗住讜专 讛讬讬谞讜 诪砖讜诐 讚砖专讬讜转讗 讚讬砖 诇讜 注"讻 讬砖 诇讜 驻讬专讜转 拽讗诪专 讚讗住"讚 讗讜 驻讬专讜转 讗讜 诪注讜转 拽砖讛 讛讬讻讬 讻讬讬诇 讘讛讚讚讬 讛讗 诇讗 讚诪讬 讚讘讬砖 诇讜 驻讬专讜转 砖专讬 诇讙诪专讬 讜讘讬砖 诇讜 诪注讜转 谞讛讬 讚砖专讬 诪"诪 爪专讬讱 诇诪讬转讘 诇讬' 砖讻专 住驻住讬专讗 讜注"讻 讬砖 诇讜 砖专讬 讗驻讬专讜转 诇讞讜讚 拽讗讬 讜注诇讛 拽讗诪专 讗讬谉 诇讜 驻讬专讜转 讗住讜专 讗驻讬' 讬砖 诇讜 诪注讜转 讜讛"诇 诇讛转谞讜转 讚注讻"驻 讗诐 讬转谉 诇讜 砖讻专 住驻住讬专讗 诪讜转专 讙诐 讘讗讬谉 诇讜 驻讬专' 讜讬砖 诇讜 诪注讜转 讗注"讻 诇讗 讗诪专讬' 诪讛 诇讬 讛谉 讻讜' 讝讛 谞"诇 拽' 讛砖"住 讜讗"讻 诇诪讗讬 讚诪住讬拽 讝讜讝讬 讚讗讬谞砖讬 注讘讚讬 诇讬' 住驻住讬专讜转讗 诇拽"诪 拽' 讛砖"住 讜诪讜转专 讘讬砖 诇讜 诪注讜转 讻讚注转 专砖"讬 讻诪"砖 讟"讝:


讝讜讝讬 讚讗讬谞砖讬 注讘讚讬 诇讬' 住驻住讬专讜转讗. 诇讻讗讜专' 诪砖诪注 讚讻诇 讛谞讬 砖拽诇' 讜讟专讬' 讗诇注讬诇 拽讗讬 讗讚专讘讗 讚驻讜住拽讬诐 讗砖注专 砖诇 注讬讬专讜转 诪砖讜诐 诪讗讬 讗讛谞讬转 诇讬 讜讗讛讗 诪拽砖讛 讛讗 诪讛谞讬 诇讬' 讝讜讝讬 讚住驻住讬专讗 讜讗"讻 拽' 诇讬 诇诪"砖 谞"讬 讘砖诐 专砖讘"讗 讚诪讛 诇讬 讚诪讬讛谉 诪"诇 讛谉 专"诇 讻砖讛诪诇讜讛 讗讬谉 讗讬住讜专讜 讘讬讚讜 专拽 驻讬专讜转 讛"诇 讻诪讜 讗讬住讜专讜 讘讬讚讜 讜讗"讻 诪讗讬 诪砖谞讬 讛讻讬 讝讜讝讬 讚讗讬谞砖讬 讻讜' 讜讻驻专砖"讬 注"砖 讜拽' 讛讗 诪讬讬专讬 砖讗讬谉 讝讜讝讬 讘讬讚讬' 专拽 驻讬专讜转 讜爪专讬讱 住驻住专 诇诪讜讻专诐:


驻砖讬讟讗 诇讗 爪专讬讻讗 讚讗讬转 诇讬' 讗砖专讗讬 讘诪转讗. 谞拽讜讟 讛讱 讻诇诇讗 讘讬讚讱 讚讘砖讬爪讗 讛砖注专 拽讬诇 讟驻讬 诪砖诇讗 讬爪讗 讛砖注专 诇注谞讬谉 驻讬住讜拽 诪讻讗谉 讜讗讬诇讱 驻讬' 讗诐 讗讬谞讜 诪讜讝讬诇 讙讘讬' 注转讛 讜驻讜住拽 注诪讜 诪诪砖 讻诪讜 讛砖注专 注"诪 诇讬转谉 诇讜 讻诇 讬讘"讞 讗驻讬诇讜 讗诐 讬转讬拽专讜 讝讛 砖专讬' 讘讬爪讗 讛砖注专 诪砖讗"讻 讘砖诇讗 讬爪讗 砖注专 讜讻砖诇讗 讬爪讗 讛砖注专 拽讬诇 诪讬爪讗 讛砖注专 诇注谞讬谉 讝讜诇讗 讚讛砖转讗 讚讻砖诇讗 讬爪讗 讛砖注专 讬讻讜诇 诇讛讜讝讬诇 讙讘讬' 诪驻谞讬 讛拽讚诪转 诪注讜转 讗诐 讗讬谞讜 诪驻讜专砖 讘讛讚讬' 砖注讜砖讛 诪砖讜诐 讻谉 诪讬讚讬 讚讛讜讛 讗讟专砖讗 讚专"谞 讜讻砖讬爪讗 讗住讜专 诇讛讜讝讬诇 讙讘讬' 诪砖讜诐 讚讬爪讬讗转 讛砖注专 讛"诇 讻拽抓 诇讬' 讚讗住讜专:


注讜讚 讻诇诇 讗讞专 讗诪专讜 讻诇 砖讛讜讗 讚专讱 诪拽讞 讜诪诪讻专 诪讜转专 讘讞讚讗 诇诪注诇讬讜转讗 讗讜 讚诇讗 诪讜讝讬诇 讙讘讬' 讜诪讜讻专 砖讜讛 讘砖讜讛 讜诪讜转专 讗驻讬' 讗讬谉 诇讜 讻讙讜谉 驻讜住拽 注诇 讛讙讚讬砖 讚诪讞讜住专 讻诪讛 诪诇讗讻讜转 讚讛讜讛 讻讗讬谉 诇讜 讗讜 讗驻讬' 诪讜讝讬诇 讙讘讬' 谞诪讬 专拽 砖讬砖 诇讜 讗诇讗 砖诪诪转讬谉 注讚 砖讬讘讜讗 讘谞讬 讜讗诪爪讗 诪驻转讞 谞诪爪讗 讘讻诇 讞讚 诪转专讜讬' 诇讬讻讗 讗诇讗 讞讚讗 诇诪注诇讬讜转讗 讜讗驻"讛 砖专讬 诪砖讜诐 砖讛讜讗 讘讚专讱 诪讜"诪 讗诪谞诐 讘讛诇讜讗讛 住讗讛 讘住讗讛 讗驻讬' 转专转讬 诇诪注诇讬讜转讗 讚讛讬讬谞讜 砖讜讛 讘砖讜讛 讜讙诐 讬砖 诇讜 注讚 砖讬讘讜讗 讘谞讜 讜讬诪爪讗 诪驻转讞 诪"诪 讗讬转 讘讬' 驻诇讜讙转讗 讚诇讛诇诇 讗住讜专 讜讘讞讚讗 诇诪注诇讬讜转讗 讚讛讬讬谞讜 住讗讛 讘住讗讛 讜讗讬谉 诇讜 讗讜 住讗讛 讘住讗转讬' 讜讬砖 诇讜 讗住讜专 诇讻"注:


讜讗砖讻讞 讘讬' 讟讜驻讬讬谞讗 讻讜'. 诇讙讬' 专砖"讬 讜讛驻讜住拽讬诐 诪讬讬专讬 讚讛诇讜讛 讗砖讻讞 讟讜驻讬讬谞讬 讜谞专讗讛 讚拽诪"诇 讚讘讻讚讬 砖讗讬谉 讛讚注转 讟讜注讛 讚讗诪专讬谞谉 诪住转诪讗 诪转谞讛 讬讛讬讘 诇讬' 诪诇讜讛 诇诇讜讛 讗"讻 讘砖注转 驻专注讜谉 讗住讜专 诇诇讜讛 诇讛讞讝讬专讜 诇诪诇讜讛 讚讛"诇 专讬讘讬转 诪讗讜讞专转 讜讗诪谞诐 讛专诪讘"诐 诪驻专砖 诇讬' 讚讛诪诇讜讛 讗砖讻讞 讟讜驻讬讬谞讬 讘砖注转 驻专注讜谉 讜转诇讬谞谉 讘诪转谞讛 砖诇讗 诇砖诐 专讬讘讬转 诪讗讜讞专转 讚讗讞讝讜拽讬 讗讬谞砖讬 讘专砖讬注讗 诇讗 诪讞讝讬拽讬' 注讬' 讛"讛. 讜讛拽砖讜 讛讗 讛专诪讘"诐 讗讜住专 讗驻讬' 讘住转诐 砖诇讗 讛讝讻讬专 讻诇诇 砖讜诐 讚讘专 注讬' 讟讜砖"注 住讬' 拽住"讗 讜讛注讬拽专 讻诪"砖 讛讘"讞 讜讟"讝 砖诐 讚讻砖诪讜谞讛 讛诪注讜转 诪讬讚讜 诇讬讚 讛诪诇讜讛 讜诪讜谞讛 诇讜 讬讜转专 诪讞讜讘讜 讗注"驻 砖诇讗 讛讝讻讬专 诇讜 诪讗讜诪讛 讛"诇 专讬讘讬转 诪砖讗"讻 讛讻讗 诪讬讬专讬 砖砖讜诇讞 诇讜 讻讬住 诪诇讗 诪注讜转讬讜 诇驻专注讜谉 讜讛诪诇讜讛 诪砖讻讞 讘讜 讟讜驻讬讬谞讬 讘讝讛 诪讞讝拽讬' 讚诪转谞讛 讬讛讬讘 诇讬' 讗讜 讛讞讝专转 讙讝诇 讜讻住讬驻讗 诇讬' 诪讬诇转讗 诇诪讬转讘 诇讬' 讘讛讚讬' 讻谞诇注"讚 驻讬' 讚讘专讬讛诐 讜注讜诇讛 讻讛讜讙谉:





驻谞讬 讬讛讜砖注

讘讙诪专讗 诪讛 诇讬 讚诪讬讛诐 讻讜' 讜驻讜住拽讬谉 注诇 砖注专 砖讘砖讜拽 讜讗注"驻 砖讗讬谉 诇讜. 注讬讬谉 驻专砖"讬 讜转讜住驻讜转 讗诇讗 讚讬砖 诇转诪讜讛 讻讬讜谉 讚注讬拽专 诪讬诇转讗 讚专讘讗 诇驻"讝 讗讬谞讜 讗诇讗 诇讗砖诪注讬谞谉 讚诇讗 讘注讬谞谉 砖注专 讚讗讻诇讘讬 讜讗专讘讬 讗讜 讻讚讜专诪讜住 讜诇讗驻讜拽讬 诪讚专' 讬讜讞谞谉 讗"讻 讻诇 讻讛"讙 诇讗 讛"诇 诇住转讜诐 讗诇讗 诇驻专砖 讜注讜讚 讚诇砖讜谉 诪讛 诇讬 讚诪讬讛谉 诪讛 诇讬 讛谉 讗讬谞讜 诪讬讜砖讘 砖驻讬专 讻诪"砖 专砖"讬 讝"诇 讘注爪诪讜 讚诪驻讬讱 诇讬砖谞讗 讜讛讗专讬讱 诇讬讬砖讘讜. 讜诇讜诇讬 驻专砖"讬 讜转讜住驻讜转 讛讬讛 谞"诇 诇驻专砖 诪讬诇转讗 讚专讘讗 讘注谞讬谉 讗讞专 讚讗砖诪注讬谞谉 讚讻诪讜 砖讛转讬专讜 讞讻诪讬诐 诇驻住讜拽 讘诪注讜转 诪讝讜诪谞讬' 注诇 讛砖注专 讗注"驻 砖讗讬谉 诇讜 讛"讛 讚诪讜转专 讘讻讛"讙 讗驻讬诇讜 讗讬谞讜 谞讜转谉 诇讜 注讻砖讬讜 诪注讜转 讗诇讗 砖讘转讞诇讛 谞转谉 诇讜 诪注讜转 讜驻住拽 注诇 讛驻讬专讜转 讜注讻砖讬讜 诪注诪讬讚 讗讜转谉 讛驻讬专讜转 诇驻住讜拽 注诇 诪讬谉 讗讞专 讚诪讜转专 诪讟注诪讗 讚诪讛 诇讬 讚诪讬讛谉 讜诪讛 诇讬 讛谉 驻讬' 讚住讚"讗 讚讘驻讬专讜转 诇讗 砖讬讬讱 诇讜诪专 砖拽讬诇讗 讟讬讘讜转讗 拽诪"诇 讚讗驻"讛 砖专讬 讜讻谉 谞专讗讛 讘讗诪转 讚讛讗 拽讬"诇 讘讻诇 讚讜讻转讬 砖讜讛 讻住祝 讻讻住祝 讜讻注讬谉 讝讛 讻转讘转讬 诇注讬诇 讘砖诐 讛专"谉 讜谞"讬 讜注"讝 诪拽砖讛 砖驻讬专 诪讘专讬讬转讗 讚专' 讗讜砖注讬讗 讚讗讜住专 讘讗讬谉 诇讜 讬讬谉 讗注"讙 讚诪讞诪转 驻住讬拽转 讞讬讟讬谉 讚诪注讬拽专讗 讗转讜 讜诪砖谞讬 砖驻讬专 讛转诐 讛诇讜讗讛 驻讬' 讚诪注讬拽专讗 讘讗 讘讛诇讜讜讗转讜 诪砖讗"讻 讛讻讗 砖驻住讬拽讛 讛专讗砖讜谞讛 讘讗 讘讗讬住专讜 讜讛讬讬谞讜 诪诪砖 讻诪"砖 诇注讬诇 讘讗专讬讻讜转 讘砖诐 讛专"谉 讻谉 谞"诇 诇讜诇讬 讚诪住转驻讬谞讗 诇驻专砖 谞讙讚 驻讬专讜砖 讛拽讚诪讜谞讬诐. 讗讞"讝 诪爪讗转讬 砖讛谞"讬 讻"讻 讘砖诐 讛专砖讘"讗 讝"诇 讜转诇讬"转 砖讻讜讜谞转讬 诇讚注转 讛讙讚讜诇 讘注"讛:


讘转讜住驻讜转 讘讚"讛 讜驻讜住拽讬谉 注诇 砖注专 砖讘砖讜拽 讻讜' 讜诇讗 讛讬讛 诇讜 诇驻专砖 讻谉 讚讗驻讬诇讜 诇专"讬 讻讜' 注讻"诇. 讜诇讗 讬讚注谞讗 诪讗讬 拽砖讬讗 诇讛讜 注诇 驻专砖"讬 讚讗讚专讘讛 诇专砖"讬 讝"诇 讘讗 诇讛砖讜讜转 讛诪讞诇讜拽转 讚专讘讗 谞诪讬 讻专' 讬讜讞谞谉 住"诇 讚讘注讬谞谉 讻讚讜专诪讜住 讜诇讗 讘讗 诇诪注讟 讗诇讗 讗讻诇讘讬 讜讗专讘讬 讜讗注"讙 讚注诇 讻讚讜专诪讜住 驻专砖"讬 诇拽诪谉 讚讛讬讬谞讜 讗讟诇讬讝 专讘 讜讻讗谉 讻转讘 讚诇专讘讗 驻讜住拽讬谉 注"讬 砖注专 讛讬讜爪讗 注"讬 讞诪专讬诐 讗驻砖专 讚讚讗 讜讚讗 讗' 讛讬讗 讜讗讬 拽砖讬讗 讗"讻 诪讗讬 拽诪"诇 专讘讗 讚讛讗 专' 讬讜讞谞谉 讗诪专讛 讗讬谉 讘讝讛 拽讜砖讬讗 砖诇讗 讘讗 专讘讗 讻讗谉 讗诇讗 诇驻专砖 讛讟注诐 讜诇讜诪专 讚诪诪讬诇转讗 讚专' 讬谞讗讬 谞诪讬 砖诪注讬谞谉 诇讛讗讬 讚讬谞讗 诪讟注诪' 讚诪讛 诇讬 讚诪讬讛谉 讻讜' 讻谉 谞"诇 讜讙诐 讝讛 诪爪讗转讬 讘谞"讬 讗诇讬讘讗 讚专砖"讬 注"砖:


讘讙诪专讗 讚讗"诇 砖拽讬诇讗 讟讬讘讜转讱 讻讜' 诪讗讬 讗讛谞讬转 诇讬 讗讬 讛讜讬 诇讬 讝讜讝讬 讘讬讚讬 讻讜' 注讻"诇. 讜讗注"讙 讚讗讛谞讬 诇讬讛 诇注谞讬谉 讗讞专讬讜转 砖讗诐 讛讬讛 拽讜谞讛 讘诪注讜转讬讜 讘诪拽讞 讙诪讜专 讛讬讛 讻诇 讛讗讞专讬讜转 注诇讬讜 讜注讻砖讬讜 讛诐 讘讗讞专讬讜转 讛诪讜讻专 诪"诪 诇讗 讗讬讻驻转 诇谉 讘讝讛 讻讬讜谉 讚注讬拽专 诪讛 砖谞专讗讛 讻专讬讘讬转 讛讬讬谞讜 诪砖讜诐 砖谞转讬讬拽专讜 讜讘讛讗 诇讗 讗讛谞讬 诇讬讛 诪讬讚讬:


讘转讜住驻讜转 讘讚"讛 讜讗"诇 讬讛讬讘谞讗 诇讱 讻讜' 驻讬' 诇讝诪谉 驻诇讜谞讬 讻讜' 注讻"诇. 讻讜讜谞转诐 诪讘讜讗专 讚讻砖诇讗 拽讘注 诇讜 讝诪谉 讗诇讗 砖讛转讞讬讬讘 注爪诪讜 诇讬转谉 诪讬讚 讗讬谉 讻讗谉 砖讜诐 讗讬住讜专 专讬讘讬转 讻诇诇 讻讬讜谉 讚讝讘讬谞讗 诪注诇讬' 讛讜讗 讜诇讗 讚诪讬 诇讗讙专 谞讟专 讻诇诇 砖专讬 讜讗祝 诇诪讗讬 讚诪住拽讬谞谉 讚讗讬讬专讬 讚讗讬转 诇讬讛 讗砖专讗讬 讘诪转讗 讛讬讬谞讜 谞诪讬 讻砖拽讜讘注 诇讜 讗讬讝讛 讝诪谉 讻讚讬 砖讘转讜讱 讻讱 讬讙讘讛 讛讗砖专讗讬 砖诇讜 讜讗"讻 讛讜讬 砖驻讬专 讗讙专 谞讟专 讗讘诇 讗诐 诇讗 拽讘注 诇讜 砖讜诐 讝诪谉 讻诇诇 讗诇讗 诪讻专 诇讜 住转诐 讜讬讻讜诇 诇转讜讘注讜 诪讬讚 砖讬转谉 诇讜 诪讘讬转讜 讛专讬 讛讜讗 讻讗讬诇讜 讛讜讚讛 砖讬砖 诇讜 讜注讜讚 讗祝 讗诐 讗讬谉 诇讜 讬爪讟专讱 诇拽谞讜转 转讬讻祝 讘砖讜拽 讜诇讛驻住讬讚 讛讚讬谞专 诪讻讬住讜 讜讗讜讝讬诇 讛讜讗 讚拽讗 诪讜讝讬诇 讙讘讬' 讜讛专讬 讝讛 讻讗讬诇讜 讗"诇 讘驻讬专讜砖 讗讜转谉 讛驻讬专讜转 砖讘砖讜拽 讛谞诪讻专讬诐 讘讚' 讚' 讗谞讬 诪讜讻专 诇讱 讘讛' 讛' 砖讝讛 诪讜转专 诇讻"注 讜讻诇 讝讛 诪讘讜讗专 讘讛住讻诪转 讻诇 讛驻讜住拽讬诐 砖讻诇 砖讛讜讗 讚专讱 讝讘讬谞讗 讜讘诇讗 拽讘讬注讜转 讝诪谉 诪讜转专 讜讚讜讜拽讗 讘讛诇讜讜讗转 住讗讛 讘住讗讛 讗住专讜 讗祝 讘诇讗 拽讘讬注讜转 讝诪谉 讜讙讚讜诇讛 诪讝讜 讻转讘 讛讘"讬 讘砖诐 转诇诪讬讚讬 讛专砖讘"讗 讘住讬' 拽注"讘 讚讗祝 讘诪讬 砖诪讜爪讗 讞讘讬专讜 讘砖讜拽 讜讗"诇 讛诇讜讛 诇讬 诪讗讛 讝讜讝 讜讘讗 注诪讬 诇讘讬转讬 讜讗转谉 诇讱 诪讗讛 讜注砖专讬诐 讚诪讜转专 讻讬讜谉 砖诇讗 拽讘注 诇讜 讝诪谉 讜讛讟注诐 谞"诇 讚讻讬讜谉 砖讗诪专 讘讗 注诪讬 诇讘讬转讬 讛专讬 讛讜讗 讻讗讬诇讜 讛讜讚讛 砖讬砖 诇讜 讘讘讬转讜 讜诪砖"讛 诇讗 讚诪讬 诇住讗讛 讘住讗讛 讚讗住讜专 讗驻讬诇讜 讘诇讗 拽讘注 讝诪谉 讚住转诐 讛诇讜讗讛 讻拽讘讬注讜转 讝诪谉 讚诪讬 讜讗"讻 讻"砖 讘谞讚讜谉 讚讬讚谉 讚讝讘讬谞讗 讛讜讗. 讜讗祝 砖讻诇 讝讛 诪讘讜讗专 讘诇' 专砖"讬 讻讗谉 讜讘诇' 讛转讜住驻讜转 讜讘讻诇 讛驻讜住拽讬诐 讘诇讬 砖讜诐 讞讜诇拽 讗诇讗 诇驻讬 砖专讗讬转讬 诇讘注诇 讟讜专讬 讝讛讘 讘讬"讚 住讬' 拽注"讙 讻转讘 诇驻专砖 讚讘专讬 讛转讜住' 讘注"讗 讜讛砖讬讙 讘讝讛 注诇 讛讘"讬 讜专诪"讗 注"砖. 诇讻谉 讛讜爪专讻转讬 诇讛讗专讬讱 拽爪转:


讘讗"讚 讜讗"转 讻讜' 诪讗讬 砖谞讗 诪讟专砖讗 讚专"谞 讻讜' 注讻"诇. 讙诐 讘讝讛 讛讗专讬讱 讘注诇 讟讜专讬 讝讛讘 讘住讬诪谉 讛谞"诇 讜讛拽砖讛 诪讗讬 注谞讬谉 拽讜砖讬讗 讝讜 讗诪讬诪专讗 讚专"谞 讚讛讻讗 讚讬讜转专 讛"诇 诇讛拽砖讜转 讗讛讗 讚砖专讬 专"谞 讟专砖讗 讜诪"砖 诪讛讗 讚转谞谉 讘诪转谞讬' 讗讬谉 驻讜住拽讬谉 注诇 讛驻讬专讜转 注讚 砖讬爪讗 讛砖注专 讚诪砖诪注 讚讗驻讬' 砖讜讛 讘砖讜讛 讗住讜专 诪讟注诪' 讚砖诪讗 讬转讬讬拽专 讻"砖 讚讗住讜专 讻砖诪讜讻专 讘讬讜拽专 讜讗"讻 讛"讛 诇讟专砖讗 讜诪讞诪转 讝讛 讛注诇讛 诇讛砖讬讙 注诇 诇' 讛砖"注 讜讛讙讛转 专诪"讗 讜讻转讘 讚注"讻 诪讬诪专' 讚专"谞 讚讛讻讗 讗讬讬专讬 讻砖讞讝专 讜讛讜讝诇 讛砖注专 讘砖注转 讛驻讬专注讜谉 讜注诪讚讜 讘讛' 讛' 讗诇讗 讚诪住转讬诪' 诇' 讛砖"住 诇讗 诪砖诪注 讻谉. 诇讻讱 谞专讗讛 诇注谞"讚 诇驻专砖 讚讘专讬 讛转讜住驻讜转 讻驻砖讟谉 讚讜讜讚讗讬 讘诇讗 诪讬诪专讗 讚专"谞 讚拽讬专讗讬 讚讛讻讗 诇讗 讛讜讬 住"讚 诇讗住讜专 讻诇诇 诇诪讻讜专 讘讬讜拽专 讻砖讬讜爪讗 讛砖注专 讚住讚"讗 讚讛讗 讚讗住专 讘诪转谞讬' 诇驻住讜拽 注诇 讛驻讬专讜转 讻砖诇讗 讬爪讗 讛砖注专 讜讙诐 讗讬谉 诇讜 驻讬专讜转 讛讟注诐 讘讝讛 诪砖讜诐 讚讗讬谉 讻讗谉 诪拽讞 讻诇诇 砖讛专讬 讝讛 讗讬谉 诇讜 驻讬专讜转 诪砖诇讜 注讻砖讬讜 讜讙诐 讘砖讜拽 讗讬谞谉 诪爪讜讬讬谉 诇拽谞讜转 讚讻讬讜谉 砖注讚讬讬谉 诇讗 讬爪讗 讛砖注专 讗驻砖专 砖讬爪讟专讱 诇拽谞讜转 讘讻驻诇讬 讻驻诇讬诐 诪讚诪讬 讛诪拽讞 讜讻驻讬 砖诪讘讜讗专 讘诇' 讛专诪讘"诐 讝"诇 讘驻讻"讘 诪讛诇' 诪讻讬专讛 讜讘讻住祝 诪砖谞讛 砖诐 讚讗驻讬诇讜 诪讬 砖驻专注 诇讗 砖讬讬讱 讘讻讛"讙 讜讗"讻 砖讗讬谉 讻讗谉 诪拽讞 讻诇诇 讛"诇 讝讜讝讬 讛诇讜讗讛 讙讘讬' 讜诪砖"讛 讗住讜专 讗诐 讬转讬讬拽专讜 讗讞"讻 诪砖讗"讻 讻砖讻讘专 讬爪讗 讛砖注专 住"讚 讚诪讜转专 诇诪讻讜专 讗驻讬诇讜 讘讝讜诇 讚讻诇 砖讬爪讗 讛砖注专 讻讬砖 诇讜 讘讘讬转讜 讚诪讬 讻讚拽转谞讬 讟注诪讗 讗注"驻 砖讗讬谉 诇讝讛 讬砖 诇讝讛 讜讛讚讘专 讬讚讜注 讚讘讬砖 诇讜 讘讘讬转讜 诪讜转专 诇诪讻讜专 讗驻讬诇讜 讛专讘讛 驻讞讜转 诪讻讚讬 讛砖注专 讜讗"讻 讛"讗 讚讛"讛 讘讗讬谉 诇讜 讜讬爪讗 讛砖注专 砖诪讜转专 诇诪讻讜专 讗祝 讘讝讜诇 讘驻讞讜转 诪讛砖注专 讜讗讬谉 转讬诪讛 讘讝讛 砖讛专讬 讘住驻专 驻专讬砖讛 讻转讘 讘讗诪转 砖讗讬谉 讛讻专注 讘讚讘专 讗讬 诪讜转专 诇诪讻讜专 讘驻讞讜转 诪讛砖注专 讻砖讬爪讗 讛砖注专 讜讗讬谉 诇讜 注"砖 讜讘砖"讱 讜讗祝 讚讘讗诪转 讬砖 诇转诪讜讛 砖讛专讬 讛讜讗 诪诪砖 诪讬诪专讗 讚专"谞 讛讻讗 讘拽讬专讗讬 诪"诪 讗讬谉 转讬诪讛 诇讜诪专 讚讗讬 诇讗讜 诪讬诪专讗 讚专"谞 讛"讗 讚砖专讬 诇诪讻讜专 讘讝讜诇 讚讗讜讝讜诇讬 讛讜讗 讚拽诪讜讝讬诇 讙讘讬' 讻讬讜谉 砖讬讚注 砖讛砖注专 讘讬讜拽专 讜讗驻"讛 诪讜讻专 诇讜 讘讝讜诇. 讜注讜讚 讚讗祝 讘讛诇讜讗转 住讗讛 讘住讗讛 砖讛讞诪讬专讜 讞讻诪讬诐 讘讻诪讛 讚讬谞讬' 讬讜转专 诪驻住讬拽转 讛砖注专 讜讗驻"讛 讻转讘讜 讻诇 讛驻讜住拽讬诐 讘驻砖讬讟讜转 讚讻砖讬爪讗 讛砖注专 诪讜转专 讗祝 讗诐 讗讬谉 诇讜 讻诇诇 诪讗讜转讜 讛诪讬谉 讜讻诪讛 驻讜住拽讬诐 讻转讘讜 讚讗祝 讗讬谉 诇讜 诪注讜转 讻诇诇 讗驻"讛 讛"诇 讻讬砖 诇讜 讚讻讬讜谉 砖讬爪讗 讛砖注专 讬讜讻诇 诇拽谞讜转 讘讗砖专讗讬 讛注讜诇讛 诪讻诇 讝讛 讚讜讜讚讗讬 讗讬 诇讗讜 诪讬诪专讗 讚专"谞 讘拽讬专讗讬 讛"讗 讚讻讬讜谉 砖讬爪讗 讛砖注专 转讜 诇讗 讛讜讬 讻讛诇讜讗讛 讗诇讗 讚专讱 诪拽讞 讜诪诪讻专 讜讻讬砖 诇讜 讚诪讬 讜诪砖"讛 诪讜转专 诇诪讻讜专 讗驻讬诇讜 讘驻讞讜转 诪讛砖注专. 讜讗"讻 诇驻"讝 讗讬谉 讻讗谉 诪拽讜诐 诇讛拽砖讜转 注诇 讟专砖讗 讚专"谞 讚讻"砖 讚砖专讬 砖讛专讬 拽谞讛 讛诇讜拽讞 讘诪砖讬讻讛 讙诪讜专讛 讜讗讬 诪砖讜诐 砖诪讜讻专 诇讜 讘讬转专 诪砖讜讜讬讜 诇讗 讗讬讻驻转 诇谉 讚讗讚诐 专砖讗讬 诇注砖讜转 讘砖诇讜 讻诪讜 砖讬专爪讛. 讗讘诇 注讬拽专 拽讜砖讬讬转 讛转讜住' 讻讬讜谉 砖讞讬讚砖 专"谞 讚讗注"讙 讚讬爪讗 讛砖注专 讜诪讜转专 诇诪讻讜专 讘砖讜讜讬讜 讗驻"讛 讗住讜专 讘讬转专 诪砖讜讜讬讜 讜注"讻 讛讟注诐 讚讻诇 砖诪讜讻专 讘讬转专 诪砖讜讜讬讜 讘讛诪转谞讛 讛"诇 讻讗讙专 谞讟专 讜讗住讜专 讗驻讬' 讚专讱 讝讘讬谞讬 讗"讻 诪拽砖讜 砖驻讬专 讚诪讛"讟 讙讜驻讗 砖讬讬讱 诇讗住讜专 讘讟专砖讗 诇诪讻讜专 讘讬讜拽专 讚讗注"讙 讚讝讘讬谞讬 讙诪讜专讛 讛讜讬 诪"诪 讻讬讜谉 砖注讜砖讛 讚诪讬 讛诪拽讞 讛诇讜讗讛 讜诪讜讻专 讘讬转专 诪砖讜讜讬讜 讘讛诪转谞讛 讛"诇 讻讗讙专 谞讟专 讻谉 谞"诇 诇讬讬砖讘 讚讘专讬讛诐 讜诪诪讬诇讗 讬转讬讬砖讘 讚讘专讬 讛砖"注 诪诪讛 砖讛砖讬讙 讛讟"讝 砖诐 讜讗讬谉 讻讗谉 诪拽讜诪讜 诇讛讗专讬讱 讬讜转专. 讗诇讗 砖讛转诇诪讜讚 讞讜砖讘 诪讬诇转讗 讚专"谞 诇住讘专讗 驻砖讜讟讛 讜诪砖"讛 诪拽砖讛 驻砖讬讟讗 讜诪讜拽讬 诇讛 讘讚讗讬转 诇讬讛 讗砖专讗讬 讜讚讜"拽:


讘讙诪专讗 讗诪专 专"谞 讛讗讬 诪讗谉 讚讗讜讝讬祝 驻砖讬讟讬 诪讞讘专讬讛 讻讜'  诪驻讬专砖"讬 讝"诇 谞专讗讛 讚讛诇讜讛 讗砖讻讞 讘讬讛 讟讜驻讬讬谞讗 讘砖注转 讛诇讜讗讛 诪砖诪注 诪讝讛 砖讗诐 诪爪讗 讛诪诇讜讛 讟讜驻讬讬谞讗 讘砖注转 讛驻专注讜谉 诇讗 砖讬讬讱 诇诪讬诪专 诪转谞讛 讘注诇诪讗 讛讜讗 讚讬讛讬讘 诇讬讛 讚讛讗 讛"诇 诪讬讛讗 专讬讘讬转 诪讗讜讞专转 讜讻"讻 讛专讘 讛诪讙讬讚 讘驻"讚 诪讛诇' 诪诇讜讛 讜讗注"讙 讚诇砖讬讟转 专砖"讬 讝"诇 专讬讘讬转 诪讗讜讞专转 讙讜驻讛 讗讬谞讜 讗住讜专 讗诇讗 讻砖讗讜诪专 诇讜 讘驻讬专讜砖 讘砖讘讬诇 诪注讜转讬讱 砖讛讬讜 讘讟讬诇讜' 讗爪诇讬 讛讗 讘住转诪讗 砖专讬 讬"诇 讚砖讗谞讬 讛讻讗 讻讬讜谉 砖谞讬转谉 诇讜 讘砖注转 讛驻专注讜谉 诪诪砖 讛"诇 讻诪驻专砖. 讗讘诇 讛专诪讘"诐 讝"诇 讻转讘 讚讬谉 讝讛 讙"讻 诇注谞讬谉 讗诐 讛诪诇讜讛 诪爪讗 讘讛诐 讟讜驻讬讬谞讗 讘砖注转 讛驻专注讜谉 讜讻转讘 讛专讘 讛诪讙讬讚 讚讛讗 讚诇讗 讞讬讬砖讬谞谉 砖诇砖诐 专讬讘讬转 诪讗讜讞专转 谞转谉 诇讜 讛讬讬谞讜 讚讗讞讝讜拽讬 讗讬谞砖讬 讘专砖讬注讬 诇讗 诪讞讝拽讬谞谉 讜拽砖讛 诇讬 砖讛专讬 讛讟讜讬"讚 讻转讘 讘砖诐 讛专诪讘"诐 讚专讬讘讬转 诪讗讜讞专转 砖砖讬讙专 诇讜 讚讜专讜谉 讗讞专 讛驻专注讜谉 讗住讜专 讗驻讬诇讜 讘住转诐 讜讗"讻 讛转诐 谞诪讬 谞讬诪讗 讗讞讝讜拽讬 讗讬谞砖讬 讘专砖讬注讬 诇讗 诪讞讝拽讬谞谉 讜讬砖 诇讬讬砖讘 讜爪"注:

